cyanic-selkie/wikianc huggingface dataset:
ഇഗുവാക്കു ദേശീയോദ്യാനം
ഇഗുവാക്കു ദേശീയോദ്യാനം (പോർച്ചുഗീസ് ഉച്ചാരണം: [iɡwaˈsu]) ബ്രസീലിലെ പരാന സംസ്ഥാനത്തുള്ള ഒരു ദേശീയോദ്യാനമാണ്. ഈ ദേശീയോദ്യാനത്തിൻറെ മൊത്തം വിസ്തീർണ്ണം 185,262.5 ഹെക്ടറും (457,794 ഏക്കർ) നീളം ഏകദേശം 420 കിലോമീറ്ററുമാണ് (260 മൈൽ). ഇതിൽ 300 കിലോമീറ്റർ (190 മൈൽ) ദൂരം ബ്രസീലിയൻ, അർജന്റീന മേഖലകളിലെ ജലത്താലുള്ള പ്രകൃതിദത്ത അതിർത്തികളാണ്. ബ്രസീലിയൻ വശത്തേയും അർജന്റീനിയൻ വശത്തേയും മേഖലകൾ ചേർന്ന് ആകെ വിസ്തീർണ്ണം 260,000 ഹെക്ടർ (640,000 ഏക്കർ) വരുന്നു. ഫെഡറൽ ഉത്തരവ് 1035 അനുസരിച്ച്, 1939 ജനുവരി 10 നു രൂപീകരിക്കപ്പെട്ട ഈ ദേശീയോദ്യാനം, 1986 ൽ യുനെസ്കോയുടെ ലോക പൈതൃക സ്ഥലമായി മാറി. ദേശീയോദ്യാനത്തിൻറെ ഭരണച്ചുമതല, ചിക്കോ മെൻഡസ് ഇൻസ്റ്റിറ്റ്യൂട്ട് ഫോർ ബയോഡൈവേഴ്സിറ്റി കൺസർവേഷനാണ് (ICMBio).
അർജന്റീനയിലെ ഇഗ്വാസു ദേശീയോദ്യാനത്തോടൊപ്പെ ചേർന്ന് ഈ ഉദ്യാനം ലോകത്തിലെ ഏറ്റവും വലുതും അത്യാകർഷകവുമായ വെള്ളച്ചാട്ടങ്ങളിലൊന്നും 2,700 മീറ്റർ വിസ്തൃയുള്ളതുമായ ഇഗ്വാസു വെള്ളച്ചാട്ടം പങ്കുവയ്ക്കുന്നു. അപൂർവവും വംശനാശഭീഷണി നേരിടുന്നതുമായ സസ്യജന്തുജാലങ്ങളുടെ സ്വാഭാവിക ആവാസവ്യവസ്ഥയും ഇവിടെയുണ്ട്. അപൂർവ്വ ജന്തുജാലങ്ങളിൽ  അവയിൽ ഭീമൻ ഉറുമ്പുതീനി, ഭീമൻ നീർനായ എന്നിവ ഉൾപ്പെടുന്നു. വെള്ളച്ചാട്ടത്തിൻറ ഫലമായി പുകപോലെയുയരുന്ന നീർക്കണങ്ങൾ സമൃദ്ധിയായ പച്ചപ്പ് വളരുന്നതിനു സഹായകമാണ്.
ഉഷ വിജയരാഘവൻ
ബംഗളൂരുവിലെ ഐ ഐ എസ്സി (Indian Institute of Science, Bengaluru) യിലെ അദ്ധ്യയന വിഭാഗത്തിൽ ജോലി ചെയ്യുന്ന പ്രശസ്തയായ അധ്യാപികയും ശാസ്ത്രജ്ഞയുമാണ് ഉഷ വിജയരാഘവൻ (ഇംഗ്ലീഷ്: Usha Vijayaragavan). 1961ലാണ് ഇവർ ജനിച്ചത്. മോളിക്കുലർ ജെനറ്റിക്സ്, വ്യവസായശാല വികസനം ആണ് അവർക്ക് ഇഷ്ടപ്പെട്ട ഗവേഷണ വിഷയം.
പുരസ്കാരങ്ങളും ബഹുമതികളും
അവർ ബയോസയൻസസ് ജേർണലിന്റെ പത്രാധിപ സമിതിയിൽ അംഗമായിരുന്നു. ജെനറ്റിക്സ് ജേർണലിന്റെ സഹ പത്രാധിപരായിരുന്നു..
അവലംബം
വർഗ്ഗം:1961-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ശാസ്ത്രജ്ഞർ - അപൂർണ്ണലേഖനങ്ങൾ വർഗ്ഗം:ഇന്ത്യൻ ശാസ്ത്രജ്ഞർ
കേരളത്തിലെ തുമ്പികളുടെ പട്ടിക
രണ്ട് ജോടി സുതാര്യമായ ചിറകുകളും സങ്കീർണ്ണമായ കണ്ണുകളോടും നീണ്ട ശരീരത്തോടും കൂടിയ പറക്കാൻ കഴിയുന്ന ഒരു ജലജന്യ ഷഡ്പദമാണ് തുമ്പി. തുമ്പിവർഗ്ഗത്തെ വീണ്ടും സൂചിത്തുമ്പികൾ (Zygoptera), കല്ലൻ തുമ്പികൾ (അച്ഛിത്തുമ്പികൾ) (Anisoptera), അനിസോസൈഗോപ്‌റ്ററ (Anisozygoptera) എന്നിങ്ങനെ മൂന്നായി തരം തിരിച്ചിട്ടുണ്ട്.
ഇതും കാണുക: കേരളത്തിലെ തുമ്പികളുടെ ശാസ്ത്രീയ വർഗ്ഗീകരണം ആധാരമാക്കിയുള്ള പട്ടിക
അവലംബം
വർഗ്ഗം:കേരളവുമായി ബന്ധപ്പെട്ട പട്ടികകൾ വർഗ്ഗം:ജീവികളുമായി ബന്ധപ്പെട്ട പട്ടികകൾ വർഗ്ഗം:കേരളത്തിലെ ജൈവവൈവിധ്യം *
ഗിയം ക്വല്ലിയോൺ
ചിലിയിലെ മധ്യമേഖലയിൽ നിന്നുള്ള റോസേസീ കുടുംബത്തിലെ ഒരു വാർഷികസസ്യമാണ് ഗിയം ക്വല്ലിയോൺ. സാധാരണയായി സ്കാർലറ്റ് അവൻസ്, ചിലിയൻ അവൻസ്, ഡബിൾ ബ്ലഡി മേരി, അല്ലെങ്കിൽ ഗ്രേഷ്യൻ റോസ് എന്നും അറിയപ്പെടുന്നു.
ടൂത്ത് ന്യൂറൽജിയ, ഗ്യാസ്ട്രിക് വീക്കം, പ്രോസ്റ്റാറ്റിറ്റിസ് എന്നിവയ്ക്കും ആർത്തവത്തെ നിയന്ത്രിക്കുന്നതിനും ചിലിയിലെ മാപുചെ ജനതയുടെ പരമ്പരാഗത വൈദ്യത്തിൽ ഇത് ഉപയോഗിക്കുന്നു. ഗിയം ക്വല്ലിയോണിന്റെ വേരിൽ നിന്നാണ് മെത്തനോളിക് സത്ത് ലഭിക്കുന്നത്.
ഗിയം ചിലോൻസ് എന്നും വിളിക്കപ്പെടുന്ന ഒരു പൂന്തോട്ട അലങ്കാരസസ്യമായിട്ടാണ് ഇത് സാധാരണയായി കൃഷി ചെയ്യുന്നത്. കൾട്ടിവറുകളിൽ 'മിസ്സിസ് ബ്രാഡ്‌ഷോ' ഉൾപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:ചിലിയിലെ സസ്യജാലങ്ങൾ വർഗ്ഗം:ഉദ്യാന സസ്യങ്ങൾ വർഗ്ഗം:റോസേസീ
ഉറങ്ങാത്ത സുന്ദരി
നീലാപ്രൊഡക്ഷനു വേണ്ടി എം. കുഞ്ചാക്കോ നിർമിച്ച മലയാളചലച്ചിത്രമാണ് ഉറങ്ങാത്ത സുന്ദരി. എ കുമാരസ്വാമി ആൻഡ് കമ്പനി വിതരണം ചെയ്ത ഈ ചിത്രം കേരളത്തിൽ 1969 മേയ് 1-ന് പ്രദർശനം തുടങ്ങി.
ഡുവാ ലിപ
ഒരു ഇംഗ്ലീഷ് ഗായികയും, ഗാനരചയിതാവും, മോഡലുമാണ്.ഡുവാ ലിപ (ജനനം 22 ആഗസ്റ്റ് 1995). യൂട്യൂബിലൂടെ തന്റെ 14-ആം വയസ്സിൽ മറ്റ് കലാകാരൻമാരുടെ ഗാനങ്ങൾ പാടിയാണ് ലിപാ തന്റെ സംഗീത ജീവിതം തുടങ്ങിയത്.തുടർന്ന് 2015-ൽ ഇവർ വാർണർ മ്യൂസിക് ഗ്രൂപ്പുമായി കരാറൊപ്പിടുകയും തന്റെ ആദ്യഗാനം പുറത്തിറക്കുകയും ചെയ്തു.
2017 ജനുവരിയിൽ ലിപ ഇബിബിഎ പബ്ളിക് ചോയ്സ് അവാർഡ് കരസ്ഥമാക്കി.2017 ജൂൺ 2 ന് ലിപ സ്വന്തം പേരിലുള്ള തന്റെ ആദ്യ സ്റ്റുഡിയോ ആൽബം പുറത്തിറങ്ങി.ഈ ആൽബം ഏഴു സിംഗിളുകൾ അടങ്ങിയിരുന്നതായിരുന്നു. ഇതിൽ ബി ദ വൺ ഐഡിജിഎഫ് എന്നീ ഗാനങ്ങൾ യു.കെ. നമ്പർ സിംഗിൾ ചാർട്ടിൽ ആദ്യ പത്തിൽ ഇടം പിടിച്ചപ്പോൾ ന്യൂ റൂൾസ് എന്ന ഗാനം യുകെ യിൽ ഒന്നാം സ്ഥാനത്തും അമേരിക്കൻ ബിൽബോർഡ് ഹോട്ട് 100 ചാർട്ടിൽ ആറാം സ്ഥാനത്തുമെത്തി. ഇത് 2018 ഫെബ്രുവരിയിൽ ബ്രിട്ടിഷ് ഫീമെയിൽ സോളോ ആർട്ടിസ്റ്റ് ആൻഡ് ബ്രിട്ടീഷ് ബ്രേക്ക്ത്രൂ ആക്ട് എന്നീ ഇനങ്ങളിലായി രണ്ട് ബ്രിട്ട് അവാർഡുകളാണ് ലിപയ്ക്കു നേടിക്കൊടുത്തത്.ഏപ്രിലിൽ ലിപ, കാൽവിൻ ഹാരിസ് എന്നിവർ ചേർന്ന് വൺ കിസ്സ് എന്ന ഗാനം പുറത്തിറക്കുകയും അത് ബ്രിട്ടനിൽ ഒന്നാം സ്ഥാനത്തെത്തുകയും ചെയ്തു. ചാർട്ടിൽ ഒന്നാം സ്ഥാനത്തെത്തി.
കണ്ണൂർ -1 നിയമസഭാമണ്ഡലം
1957-65 കാലഘട്ടത്തിൽ കേരളത്തിൽ തൃശ്ശൂർ ജില്ലയിൽ നിലവിലിരുന്ന ഒരു നിയമസഭാ മണ്ഡലം ആണ് കണ്ണൂർ 1. പ്രമുഖ കമ്യൂണിസ്റ്റ് നേതാവ് കണ്ണൻ ചാലിയോത്ത് ആയിരുന്നു ആദ്യസാമാജികൻ .1960ൽ കോൺഗ്രസ് നേതാവ് ആർ ശങ്കർ  ഇവിടെ മത്സരിക്കുകയും  കണ്ണനെയെ തോൽപ്പിച്ച് സാമാജികനാവുകയും ഉണ്ടായി. 1965മുതൽ ഇത് കണ്ണൂർ നിയമസഭാമണ്ഡലം എന്നറിയപ്പെട്ടു
അവലംബം
വിഭാഗം:1965-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾവർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
ഗുഡെനിയ
179 ഇനം പൂച്ചെടികളുടെ ഒരു ജനുസ്സാണ് ഗുഡെനിയ.1793-ൽ സാമുവൽ ഗുഡ്നെഫ് കാർലൈസ് ബിഷപ്പായ ജെയിംസ് എഡ്വേർഡ് സ്മിത്ത് ഈ നാമം പ്രസിദ്ധീകരിക്കപ്പെട്ടു. ലിന്നേയൻ സൊസൈറ്റിയിലെ ഒരു സസ്യശാസ്ത്രജ്ഞനും അംഗവുമായിരുന്നു ഗുഡ്നോഫ്.
സ്പീഷീസ്
Species include:
പുറം കണ്ണികൾ
വർഗ്ഗം:സസ്യജനുസുകൾ
ദി വണ്ടർഫുൾ ബിർച്ച്
ഒരു ഫിന്നിഷ്/റഷ്യൻ യക്ഷിക്കഥയാണ് ദി വണ്ടർഫുൾ ബിർച്ച് (റഷ്യൻ: Чудесная берёза). നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ സൂചികയനുസരിച്ച് ഈ കഥ/ ഇതിലെ നായിക, സിൻഡ്രെല്ലയെ പോലെ ടൈപ്പ് 510 എ വകുപ്പിൽ പെടുന്നു. ആൻഡ്രൂ ലാങ് ഇത് റെഡ് ഫെയറി ബുക്കിൽ ഉൾപ്പെടുത്തി.
സംഗ്രഹം
ഒരു കർഷക സ്ത്രീ ഒരു മന്ത്രവാദിനിയെ കണ്ടുമുട്ടുന്നു, അവൾ എന്തെങ്കിലും ചെയ്തില്ലെങ്കൽ അവളെ രൂപമാറ്റം വരുത്തുമെന്ന് ഭീഷണിപ്പെടുത്തുന്നു. ശേഷം മന്ത്രവാദി അവളെ ഒരു ആടാക്കി മാറ്റുന്നു. മന്ത്രവാദിനി കർഷക സ്ത്രീയുടെ രൂപം ധരിച്ച് ഭർത്താവിന്റെ വീട്ടിലേക്ക് പോകുന്നു. കുറച്ച് കാലത്തിന് ശേഷം അവൾ അവന് ഒരു മകളെ പ്രസവിക്കുന്നു. മന്ത്രവാദിനി സ്വന്തം മകളെ ലാളിച്ച് വളർത്തുന്നു. അവളുടെ വളർത്തുമകളായ കർഷകന്റെ ഇടയ സ്ത്രീയുടെ മകളോട് അമോശമായി പെരുമാറുന്നു.
ആട് ഓടിപ്പോകുന്നതിനുമുമ്പ് അതിനെ അറുക്കണമെന്ന് മന്ത്രവാദിനി ഭർത്താവിനോട് പറയുന്നു. അദ്ദേഹം സമ്മതിക്കുന്നു. പക്ഷേ അവളുടെ വളർത്തുമകൾ വിലപിച്ചുകൊണ്ട് ആടുകളുടെ അടുത്തേക്ക് ഓടുന്നു. ആടിൻറെ ഇറച്ചിയിൽ നിന്ന് ഉണ്ടാക്കുന്ന ഒന്നും കഴിക്കരുതെന്ന് അമ്മ അവളോട് പറയുന്നു. അസ്ഥികൾ കുഴിച്ചിടുക. അവൾ അങ്ങനെ ചെയ്യുന്നു, ശവക്കുഴിയിൽ ഒരു ബിർച്ച് വളരുന്നു.
രാജാവ് ഒരു ഉത്സവം നടത്തുന്നു. എല്ലാവരേയും ക്ഷണിച്ചു. മന്ത്രവാദിനി ഭർത്താവിനോടൊപ്പം തന്റെ ഇളയ മകളെ പറഞ്ഞയച്ചിട്ട് ഒരു കലം യവം അടുപ്പിൽ എറിയുകയും ചാരത്തിൽ നിന്ന് യവം പെറുക്കിയില്ലെങ്കിലും അതു അവൾക്കു ദോഷമായിരിക്കുമെന്ന് വളർത്തുമകളോട് പറഞ്ഞു. ബിർച്ച് അവളോട് ഒരു ശാഖകൊണ്ട് ചൂളയിൽ അടിക്കാൻ പറയുന്നു. അത് അവയെ തരംതിരിക്കുന്നു. തുടർന്ന് മാന്ത്രികമായി അവളെ കുളിപ്പിച്ച് വസ്ത്രം ധരിപ്പിക്കുന്ന. എന്നിട്ട് അത് അവളോട് വയലിൽ പോയി വിസിലടിക്കാൻ പറഞ്ഞു, പാതി സ്വർണ്ണം, പാതി വെള്ളിയുമായ ഒരു കുതിരയും കോട്ടയിലേക്ക് കൊണ്ടുപോകാൻ കൂടുതൽ വിലയേറിയ എന്തെങ്കിലുമായി പ്രത്യക്ഷപ്പെട്ട കുതിരയിലേറി പെൺകുട്ടി ഉത്സവത്തിലേക്ക് പോകുന്നു.
രാജാവിന്റെ മകൻ അവളുമായി പ്രണയത്തിലാവുകയും അവളെ തന്റെ അരികിൽ ഇരുത്തുകയും ചെയ്യുന്നു, എന്നാൽ മന്ത്രവാദിനിയുടെ മകൾ മേശയ്ക്കടിയിൽ എല്ലുകൾ കടിച്ചുകീറുന്നു, രാജാവിന്റെ മകൻ, അവൾ ഒരു നായയാണെന്ന് കരുതി, അതിനെ അവിടെനിന്ന് അകറ്റുന്നതിനായി ഒരു ചവിട്ടു കൊടുക്കുന്നതോടെ അവളുടെ ഭുജം ഒടിയുന്നു. അയാൾ വാതിലിൽ ടാർ തേച്ചിട്ടുണ്ട്, വളർത്തുമകൾ പോകുമ്പോൾ അവളുടെ ചെമ്പ് മോതിരം അതിൽ കുടുങ്ങി. മന്ത്രവാദിനി വീട്ടിൽ തിരിച്ചെത്തി, രാജാവിന്റെ മകൻ തന്റെ മകളുമായി പ്രണയത്തിലായെന്നും അവളെ കൊണ്ടുപോകുന്നുവെന്നും, അവൻ അവളെ ഉപേക്ഷിച്ച് കൈ ഒടിഞ്ഞുവെന്നും അവൾ വളർത്തുമകളോട് പറയുന്നു.
രാജാവ് മറ്റൊരു ഉത്സവം നടത്തുന്നു. മന്ത്രവാദിനി തന്റെ രണ്ടാനമ്മയെ ചൂളയിൽ ചണവിത്ത് എറിഞ്ഞ് തിരക്കിലാക്കാൻ ശ്രമിക്കുന്നു, പക്ഷേ രണ്ടാനമ്മ, ബിർച്ചിന്റെ സഹായത്തോടെ പഴയതുപോലെ ഉത്സവത്തിന് പോകുന്നു. ഈ സമയം, രാജാവിന്റെ മകൻ മന്ത്രവാദിനിയുടെ മകളുടെ കാൽ ഒടിച്ചു, വാതിൽപ്പടിയിൽ ടാർ പുരട്ടി, അങ്ങനെ അവളുടെ വെള്ളി വൃത്തം പിടിക്കപ്പെട്ടു.
അവലംബം
വർഗ്ഗം:റഷ്യൻ നാടോടിക്കഥകൾ
മേരി എലിസബത്ത് വിൻസ്റ്റഡ്
മേരി എലിസബത്ത് വിൻസ്റ്റഡ് (ജനനം: നവംബർ 28, 1984) ഒരു അമേരിക്കൻ അഭിനേത്രിയും ഗായികയുമാണ്. പാഷൻസ് (1999-2000) എന്ന എൻബിസി സോപ്പ് ഓപ്പറയിലെ ജെസിക്ക ബെന്നെറ്റ് ആണ് അവർ ആദ്യം അവതരിപ്പിച്ച പ്രധാന കഥാപാത്രം. ട്രൂ കോളിംഗ് (2004) പോലെയുള്ള ടി.വി. പരമ്പരകൾ, സൂപ്പർഹീറോ കോമഡി ചിത്രമായ സ്കൈ ഹൈ (2005) ഉൾപ്പെടെയുള്ള ചിത്രങ്ങളിലും അവർ ശ്രദ്ധേയമായ അഭിനയം കാഴ്‍ച്ചവച്ചിരുന്നു. ഹൊറർ പരമ്പരയായ വുൾഫ് ലേക്ക് (2001-2002), 2004 ലെ മോൺസ്റ്റർ ഐലൻറ് എന്ന ചിത്രം, അമാനുഷിക ഹൊറർ ചിത്രമായ ഫൈനൽ ഡെസ്റ്റിനേഷൻ 3 (2006), ബ്ലാക്ക് ക്രിസ്തുമസ് (2006), ഹൊറർ ചിത്രമായ ഡെത്ത് പ്രൂഫ് (2007) എന്നിവയിലെ വേഷങ്ങളിലൂടെ അവർ ഒരു സ്ക്രീം ക്യൂൻ പ്രതിഛായയോടെ പ്രേക്ഷകരുടെയിടയിൽ ചിരപ്രതിഷ്ഠ നേടി. ജോൺ മക്ലെനിന്റെ മകൾ ലൂസി ജെന്നെറോ-മക്ലെനായി ലൈവ് ഫ്രീ, ഡൈ ഹാർഡ് (2007),റോമോണ ഫ്ലവേഴ്സ്, എന്ന കഥാപാത്രമായി സ്കോട്ട് പിൽഗ്രിം വേൾഡ് ദി വേൾഡ് (2010) എന്നീ ചിത്രങ്ങളിൽ പ്രത്യക്ഷപ്പെട്ടതോടെ അവർക്ക് കൂടുതൽ ജനകീയ ശ്രദ്ധ ലഭിച്ചു.
സൺഡാൻസ് ഫിലിം ഫെസ്റ്റിവലിൽ പ്രദർശിക്കപ്പെട്ട സ്മാഷ്ഡ് (2012) എന്ന നാടകീയ ചിത്രത്തിലെ സമചിത്തതയോടെ പെരുമാറുന്ന ഒരു മദ്യപാനിയെന്ന നിലക്കുള്ള അവളുടെ പ്രശംസനീയമായ പ്രകടനത്തിനു പിന്നോടിയായി നല്ല രീതിയിൽ സ്വീകരിക്കപ്പെട്ട ദ ബ്യൂട്ടി ഇൻസൈഡ് (2012), ദ സ്പെക്റ്റാക്കുലർ നൌ (2013), ഫോൾട്ട്സ് (2014), അലക്സ് ഓഫ് വെനീസ് (2014) സ്വിസ് ആർമി മാൻ (2016) ഉൾപ്പെടെയുള്ള മറ്റ് സ്വതന്ത്ര ചിത്രങ്ങളിലെ വേഷങ്ങളും അവതരിപ്പിക്കപ്പെട്ടു. ദ തിംഗ് (2011) എന്ന ഹൊറർ ചിത്രം, എബ്രഹാം ലിങ്കൺ: വാമ്പയർ ഹണ്ടർ (2012) എന്ന ഭ്രമാത്മക ഹൊറർ ചിത്രത്തിലെ മേരി ടോഡ് ലിങ്കൺ എന്ന കഥാപാത്രം മോൺസ്റ്റർ ചിത്രമായ 10 ക്ലോവർഫീൽഡ് (2016) എന്നിവയിലൂടെ വിൻസ്റ്റഡ് തൻറെ സ്ക്രീം ക്യൂൻ പ്രതിഛായയുള്ള വേഷങ്ങൾ അവതരിപ്പിക്കുന്നതു തുടർന്നു.
മുൻകാല ജീവിതം
മേരി എലിസബത്ത് വിൻസ്റ്റഡ് 1984 നവംബർ 28 ന് നോർത്ത് കരോലിനയിലെ റോക്കി മൗണ്ടിൽ ജെയിംസ് റൊണാൾഡിൻറേയും ബെറ്റി ലൂയുടേയും (മുമ്പ്, നൈറ്റ്) അഞ്ചുകുട്ടികളിൽ ഏറ്റവും ഇളയ കുട്ടിയായി ജനിച്ചു. അവരുടെ മുത്തച്ഛൻ, നടി അവാ ഗാർഡ്നറുടെ ഒരു കസിൻ ആയിരുന്നു. അഞ്ചു വയസ്സുള്ളപ്പോൾ അവരുടെ കുടുംബം ഒരു സാൾട്ട് ലേക്ക് സിറ്റി നഗരപ്രാന്തമായ ഉട്ടായിലെ സാൻറിയിൽ താമസമാക്കി. പെറൂവിയൻ പാർക്ക് എലിമെൻ്ററിയിൽ ചേരുകയും ഉന്നതനിലവാരമുള്ള ക്ലാസുകളിൽ പങ്കെടുക്കുകയും ചെയ്തു. ഒരു പ്രാഗൽഭയായ നർത്തകിയും അതോടൊപ്പം ഗായികയുമായ വിൻസ്റ്റഡ്, ഇല്ലിനോയിയിലെ ഷിക്കാഗോയിലുള്ള ജോഫ്രി ബാലെ കമ്പനിയുടെ വേനൽക്കാല പരിപാടിയിൽ ഡാൻസ് പരിശീലിക്കുകയും ഇന്റർനാഷണൽ ചിൽഡ്രൻസ് ക്വയറിൽ ആലാപനം നടത്തുകയും ചെയ്തു. ചെറുപ്പകാലത്ത് വിൻസ്റ്റഡ് ബാലേ നർത്തകിയെന്ന നിലയിൽ തുടരാനാഗ്രഹിക്കുകയും തദ്ദേശീയരായ ബാലെ അവതാരകളുടെ വേദികളിൽ പ്രത്യക്ഷപ്പെടുകയും ചെയ്തു. അവർ കൗമാരപ്രായത്തിൽ പ്രവേശിച്ചപ്പോൾ തൻറെ ഉയരം കാരണമായി ബാലെ ഉപേക്ഷിക്കാൻ നിർബന്ധിതയായി.
സ്വകാര്യജീവിതം
2010-ൽ വിൻസ്റ്റഡ് തൻറെ 18 ആമത്തെ വയസിൽ ഒരു സമുദ്ര യാത്രയിൽവച്ചു കണ്ടുമുട്ടിയ ടെക്സാസിലെ ആസ്ടിനിൽ നിന്നുള്ള ഒരു സിനിമാ സംവിധായകനും ടെലിവിഷൻ എഴുത്തുകാരനുമായ റിലേ സ്റ്റേൺസിനെ വിവാഹം കഴിച്ചു. സ്റ്റേൺസ് സംവിധാനം ചെയ്ത ആദ്യ ഫീച്ചർ ഫിലിമായ ഫോൾട്ട്സ് (2014) വിൻസ്റ്റഡ് നിർമ്മിക്കുകയും അതോടൊപ്പം ചിത്രത്തിലെ ഒരു പ്രധാനവേഷത്തിൽ അഭിനയിക്കുകയും ചെയ്തു. 2017 മെയ് മാസത്തിൽ വിൻസ്റ്റഡ് താൻ സ്റ്റേർണസിൽ നിന്ന് വേർപിരിയുന്നതായി അവർ പ്രഖ്യാപിച്ചു. 2017 അവസാനത്തോടെ, വിൻസ്റ്റഡ് നടൻ ഇവാൻ മക്ഗ്രിഗറുമായുള്ള ബന്ധം ആരംഭിച്ചു. അവർ ഒരുമിച്ചഭിനയിക്കുന്ന ഫർഗോ എന്ന ടെലിവിഷൻ പരമ്പരയുടെ മൂന്നാം സീസണിൻറെ ചിത്രീകരണവേളയിലാണ് അവർ കണ്ടുമുട്ടിയത്.
അവലംബം
വർഗ്ഗം:1984-ൽ ജനിച്ചവർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ
ഓപ്പറേഷൻ വെസെൻബർഗ്
ഓപ്പറേഷൻ വെസെൻബെർഗ് (ഏപ്രിൽ 9-ജൂൺ 10 1940)രണ്ടാം ലോകമഹായുദ്ധസമയത്ത് ഡെന്മാർക്കിലും നോർവേയിലും ജർമ്മനി നടത്തിയ ആക്രമണവും നോർവീജിയൻ കാമ്പെയ്‌നിന്റെ തുടക്കവും ആയിരുന്നു.
വാർമക്സ്
അവസരം അടിസ്ഥാനമാക്കിയ പീരങ്കിയുദ്ധ കമ്പ്യൂട്ടർ കളികളിലൊന്നാണ് വാർമക്സ്. ഇതൊരു സ്വതന്ത്ര - പരസ്യപ്രഭവരേഖാ ഗെയിമാണ്. ഡിസംബർ 2002ൽ വോർമക്സ് എന്ന പേരിൽ ലോറൻസ് അസോഗ് മോയ് ആയ് ഈ ഗെയിം നിർമ്മിച്ചത്. പിന്നീട് 2010 നവംബറിലാണ് ഈ ഗെയിം വാർമക്സ് എന്ന് പുനർനാമകരണം ചെയ്യപ്പെട്ടത്. മുമ്പ് ക്ലാൻലിബ് ലൈബ്രറി ഉപയോഗിച്ചിരുന്ന ഈ ഗെയിം ഇപ്പോൾ എസ്ഡിഎൽ ആണ് ഉപയോഗിക്കുന്നത്. വാർമക്സ് വിവിധ പ്ലാറ്റ്ഫോമുകളിൽ - വിൻഡോസ്, യൂണിക്സ് (ലിനക്സ്, ആൻഡ്രോയ്ഡ്, ഫ്രീ ബിഎസ്ഡി മൈമോ, മാക് ഓഎസ്) - ലഭ്യമാണ്. 2011 ഏപ്രിലിൽ പുറത്തിറങ്ങിയ 11.04.1 ആണ് ഈ ഗെയിമിന്റെ ഏറ്റവും പുതിയ പതിപ്പ്. യൂണിക്സ് ഗെയിമിംഗ് മേഖലയിലെ മാഗസിനുകളും വെബ്സൈറ്റുകളും നല്ല അഭിപ്രായങ്ങൾ രേഖപ്പെടുത്തിയിട്ടുള്ളതിനാൽ വാർമക്സ് പെട്ടെന്ന് തന്നെ പ്രശസ്തമായി. മാത്രമല്ല വിവിധ വിതരണങ്ങൾക്കായി പാക്കേജ് ചെയ്ത പതിപ്പുകൾ ഓരോ വിതരണത്തിന്റെയും കലവറകളിലും ലഭ്യമാണ്. എന്നാൽ ഇവയിൽ പ്ലാറ്റ്ഫോമിനനുസരിച്ച് ചെറിയ മാറ്റങ്ങൾ ഉണ്ടാകാം.
സവിശേഷതകൾ
ഈ ഗെയിം ഇപ്പോഴും വികസിപ്പിക്കുന്നുണ്ട്. വിവിധ സ്വതന്ത്ര സോഫ്റ്റ്‌വെയറുകളായ ഗ്നു, ലിനക്സ്, ഫ്രീബിഎസ്ഡി, കെഡിഇ ജിമ്പ്, ഓപ്പൺഓഫീസ്, ഫയർഫോക്സ്, തണ്ടർബേഡ്, സൂസെ, വർക്ക്റേവ്, ബഗ്സില്ല, എസ്പിഐപി, ന്യൂഎഫ്ഡബ്ല്യു എന്നിവയുടെ ഭാഗ്യചിഹ്നങ്ങളെ അടിസ്ഥാനപ്പെടുത്തിയാണ് ഓരോ ടീമിനെയും രൂപപ്പെടുത്തിയെടുത്തിരിക്കുന്നത്. വാർമക്സിലെ കോഡും ഡാറ്റയും ഗ്നു ജിപിഎൽ അനുമതിപത്രം പ്രകാരമാണ് പുറത്തിറക്കിയിരിക്കുന്നത്.
അവലംബം
വർഗ്ഗം:വീഡിയോ ഗെയിമുകൾ വർഗ്ഗം:ലിനക്സ് ഗെയിമുകൾ വർഗ്ഗം:ഓപൺ സോഴ്സ് ഗെയിമുകൾ
മിസോപ്രോസ്റ്റോൾ
ആമാശയത്തിലെയും ഡുവോഡിനത്തിലെയും അൾസർ തടയുന്നതിനും ചികിത്സിക്കുന്നതിനും പ്രസവത്തെ പ്രേരിപ്പിക്കുന്നതിനും ഗർഭച്ഛിദ്രം നടത്തുന്നതിനും ഗർഭാശയത്തിൻറെ മോശം സങ്കോചം മൂലമുള്ള പ്രസവാനന്തര രക്തസ്രാവം ചികിത്സിക്കുന്നതിനും ഉപയോഗിക്കുന്ന കൃത്രിമ പ്രോസ്റ്റാഗ്ലാൻഡിൻ മരുന്നാണ് മിസോപ്രോസ്റ്റോൾ. NSAID-കൾ എടുക്കുന്നവരിൽ ആമാശയത്തിലെ അൾസർ തടയാൻ ഉപയോഗിക്കുമ്പോൾ മിസോപ്രോസ്റ്റോൾ വായിലൂടെയാണ് എടുക്കുന്നത്. ഗർഭച്ഛിദ്രങ്ങൾക്കായി, ഇത് മാത്രമോ അതോ മൈഫെപ്രിസ്റ്റോൺ അല്ലെങ്കിൽ മെത്തോട്രോക്സേറ്റ് എന്നിവയുടെ കൂടെയോ ഉപയോഗിച്ച് ചികിത്സിക്കുന്നു. ഗർഭച്ഛിദ്രത്തിന്റെ ഫലപ്രാപ്തി 66% മുതൽ 90% വരെയാണ്. ലേബർ ഇൻഡക്ഷൻ അല്ലെങ്കിൽ ഗർഭച്ഛിദ്രത്തിന്, ഇത് വായിലൂടെ എടുക്കുകയോ വായിൽ ലയിപ്പിക്കുകയോ യോനിയിൽ സ്ഥാപിക്കുകയോ ചെയ്യുന്നു. പ്രസവാനന്തര രക്തസ്രാവത്തിന്, ഇത് മലദ്വാരത്തിലും ഉപയോഗിക്കാം.
ചരിത്രം
1973 ലാണ് മിസോപ്രോസ്റ്റോൾ വികസിപ്പിച്ചെടുത്തത്. ലോകാരോഗ്യ സംഘടനയുടെ അവശ്യ മരുന്നുകളുടെ പട്ടികയിലാണ് ഇത്. ഇത് ഒരു ജനറിക് മരുന്നായി ലഭ്യമാണ്.
പാർശ്വഫലങ്ങൾ
സാധാരണ പാർശ്വഫലങ്ങളിൽ വയറിളക്കവും വയറുവേദനയും ഉൾപ്പെടുന്നു. ഇത് ഗർഭാവസ്ഥ X എന്ന വിഭാഗമാണ്, അതായത് ഗർഭാവസ്ഥയിൽ ഇത് കഴിച്ചാൽ ഗര്ഭപിണ്ഡത്തിന് പ്രതികൂല ഫലങ്ങൾ ഉണ്ടാക്കുമെന്ന് അറിയപ്പെടുന്നു. അപൂർവ സന്ദർഭങ്ങളിൽ, ഗർഭാശയ വിള്ളൽ സംഭവിക്കാം. ഇത് ഒരു പ്രോസ്റ്റാഗ്ലാൻഡിൻ അനലോഗ് ആണ്-പ്രത്യേകിച്ച്, ഒരു സിന്തറ്റിക് പ്രോസ്റ്റാഗ്ലാൻഡിൻ E 1 (PGE 1 ).
അൾസർ പ്രതിരോധം
വേദനസംഹാരിമൂലമുള്ള ഗ്യാസ്ട്രിക് അൾസർ തടയാൻ മിസോപ്രോസ്റ്റോൾ ഉപയോഗിക്കുന്നു. ഇത് ഗ്യാസ്ട്രിക് പാരൈറ്റൽ കോശങ്ങളിൽ പ്രവർത്തിക്കുന്നു, ജി-പ്രോട്ടീൻ കപ്പിൾഡ് റിസപ്റ്റർ വഴി വയറ്റിലെ അമ്ലത്തിന്റെ സ്രവണം തടയുന്നു - അഡിനൈലേറ്റ് സൈക്ലേസിന്റെ മധ്യസ്ഥ തടസ്സം, ഇത് ഇൻട്രാ സെല്ലുലാർ സൈക്ലിക് എഎംപി ലെവലുകൾ കുറയുന്നതിനും പരൈറ്റൽ കോശങ്ങളുടെ അഗ്രഭാഗത്ത് പ്രോട്ടോൺ പമ്പ് പ്രവർത്തനം കുറയുന്നതിനും കാരണമാകുന്നു. നിശിത പെപ്റ്റിക് അൾസർ ചികിത്സയ്ക്ക് മറ്റ് തരത്തിലുള്ള മരുന്നുകൾ, പ്രത്യേകിച്ച് എച്ച് 2-റിസെപ്റ്റർ എതിരാളികളും പ്രോട്ടോൺ പമ്പ് ഇൻഹിബിറ്ററുകളും കൂടുതൽ ഫലപ്രദമാണ് എന്നതിനാൽ, എൻഎസ്എഐഡികൾ എടുക്കുന്നവരും എൻഎസ്എഐഡി-ഇൻഡ്യൂസ്ഡ് അൾസറിന് ഉയർന്ന അപകടസാധ്യതയുള്ളവരുമായ ആളുകൾക്ക് മാത്രമാണ് മിസോപ്രോസ്റ്റോൾ ഉപയോഗിക്കുന്നത്., പ്രായമായവരും അൾസർ സങ്കീർണതകളുള്ള ആളുകളും ഉൾപ്പെടെ. ആമാശയത്തിലെ അൾസറേഷന്റെ (ഉദാഹരണത്തിന്, ആർത്രോട്ടിക്കിലെ ഡിക്ലോഫെനാക്കിനൊപ്പം ) അവയുടെ പൊതുവായ പ്രതികൂല ഫലങ്ങൾ തടയാൻ മിസോപ്രോസ്റ്റോൾ ചിലപ്പോൾ NSAID-കൾക്കൊപ്പം നിർദ്ദേശിക്കപ്പെടുന്നു.
സൂസൻ ബി. ആന്റണി
1851-ൽ, സൂസൻ എലിസബത്ത് കാഡി സ്റ്റാന്റണെ കണ്ടുമുട്ടി. എലിസബത്ത് അവരുടെ ആജീവനാന്ത സുഹൃത്തും സാമൂഹ്യ പരിഷ്കരണ പ്രവർത്തനങ്ങളിൽ പ്രധാനമായും സ്ത്രീകളുടെ അവകാശരംഗത്ത് സഹപ്രവർത്തകയും ആയിത്തീർന്നു. 1852-ൽ അവർ ന്യൂയോർക്ക് വിമൻസ് സ്റ്റേറ്റ് ടെമ്പറൻസ് സൊസൈറ്റി സ്ഥാപിച്ചു. ആന്റണി സ്ത്രീയായതിനാൽ ഒരു പ്രകോപന സമ്മേളനത്തിൽ സംസാരിക്കുന്നതിൽ നിന്ന് അവരെ തടഞ്ഞു. 1863-ൽ അവർ വിമൻസ് ലോയൽ നാഷണൽ ലീഗ് സ്ഥാപിച്ചു. അക്കാലത്തെ അമേരിക്കൻ ചരിത്രത്തിലെ ഏറ്റവും വലിയ ആവലാതിബോധിപ്പിക്കുന്നതായിരുന്ന ലീഗ് അടിമത്തം നിർത്തലാക്കുന്നതിനെ പിന്തുണച്ച് 400,000 ഒപ്പുകൾ ശേഖരിച്ചു. 1866-ൽ അവർ അമേരിക്കൻ ഈക്വൽ റൈറ്റ് സംഘടനയ്ക്ക് തുടക്കം കുറിച്ചു. ഇത് സ്ത്രീകൾക്കും ആഫ്രിക്കൻ അമേരിക്കക്കാർക്കും തുല്യ അവകാശങ്ങൾക്കായി പ്രചാരണം നടത്തി. 1868-ൽ അവർ ദി റിവലൂഷൻ എന്ന വനിതാ അവകാശ പത്രം പ്രസിദ്ധീകരിക്കാൻ തുടങ്ങി. വനിതാ പ്രസ്ഥാനത്തിലെ പിളർപ്പിന്റെ ഭാഗമായി 1869 ൽ അവർ നാഷണൽ വുമൺ സഫറേജ് അസോസിയേഷൻ സ്ഥാപിച്ചു. 1890-ൽ, അവരുടെ സംഘടന എതിരാളികളായ അമേരിക്കൻ വുമൺ സഫറേജ് അസോസിയേഷനുമായി ലയിച്ച് നാഷണൽ അമേരിക്കൻ വുമൺ സഫറേജ് അസോസിയേഷൻ രൂപീകരിച്ചു. ആന്റണി അതിന്റെ പ്രധാന ശക്തിയായി. 1876-ൽ, ആന്റണിയും സ്റ്റാൻ‌ടണും മറ്റിൽഡ ജോസ്ലിൻ ഗേജുമായി ചേർന്ന് പ്രവർത്തിക്കാൻ തുടങ്ങി. ഒടുവിൽ ഹിസ്റ്ററി ഓഫ് വുമൺ സർഫേജിന്റെ ആറ് വാല്യങ്ങളായി അവരുടെ പ്രവർത്തനം വളർന്നു. പിന്നീടുള്ള വർഷങ്ങളിൽ ആന്റണിയുടെയും സ്റ്റാൻ‌ടണിന്റെയും താൽ‌പ്പര്യങ്ങൾ‌ ഒരു പരിധിവരെ വ്യതിചലിച്ചുവെങ്കിലും ഇരുവരും ഉറ്റസുഹൃത്തുക്കളായി തുടർന്നു.
1872-ൽ, ന്യൂയോർക്കിലെ റോച്ചെസ്റ്ററിൽ വോട്ടുചെയ്തതിന് ആന്റണിയെ അറസ്റ്റുചെയ്തു. പിഴ നൽകാൻ അവർ വിസമ്മതിച്ചെങ്കിലും തുടർനടപടികൾ സ്വീകരിക്കാൻ അധികൃതർ വിസമ്മതിച്ചു. 1878-ൽ ആന്റണിയും സ്റ്റാൻ‌ടണും കോൺഗ്രസിൽ സ്ത്രീകൾക്ക് വോട്ടവകാശം നൽകുന്ന ഭേദഗതി കൊണ്ടുവരാൻ ഏർപ്പാടു ചെയ്തു. സെൻ. ആരോൺ എ. സാർജന്റ് (ആർ-സി‌എ) അവതരിപ്പിച്ച ഇത് പിന്നീട് സൂസൻ ബി. ആന്റണി ഭേദഗതി എന്നറിയപ്പെട്ടു. 1920-ൽ യു.എസ്. ഭരണഘടനയുടെ പത്തൊൻപതാം ഭേദഗതിയായി ഇത് അംഗീകരിക്കപ്പെട്ടു.
സ്ത്രീകളുടെ വോട്ടവകാശത്തെ പിന്തുണച്ചുകൊണ്ട് ആന്റണി ധാരാളം യാത്ര ചെയ്യുകയും പ്രതിവർഷം 75 മുതൽ 100 വരെ പ്രസംഗങ്ങൾ നടത്തുകയും നിരവധി സംസ്ഥാന പ്രചാരണങ്ങളിൽ പ്രവർത്തിക്കുകയും ചെയ്തു. സ്ത്രീകളുടെ അവകാശങ്ങൾക്കായി അന്താരാഷ്ട്ര തലത്തിൽ പ്രവർത്തിച്ച അവർ, അന്താരാഷ്ട്ര വനിതാ കൗൺസിൽ സൃഷ്ടിക്കുന്നതിൽ പ്രധാന പങ്ക് വഹിച്ചു. അത് ഇപ്പോഴും സജീവമാണ്. 1893 ൽ ചിക്കാഗോയിൽ നടന്ന ലോക കൊളംബിയൻ എക്‌സ്‌പോസിഷനിൽ ലോക പ്രതിനിധി വനിതകളുടെ കോൺഗ്രസ് കൊണ്ടുവരാനും അവർ സഹായിച്ചു.
സ്ത്രീകളുടെ അവകാശങ്ങൾക്കായി ആദ്യമായി പ്രചാരണം തുടങ്ങിയപ്പോൾ ആന്റണിയെ നിശിതമായി പരിഹസിക്കുകയും വിവാഹസ്ഥാപനം നശിപ്പിക്കാൻ ശ്രമിച്ചുവെന്ന് ആരോപിക്കുകയും ചെയ്തു. എന്നിരുന്നാലും, അവരുടെ ജീവിതകാലത്ത് അവളെക്കുറിച്ചുള്ള പൊതു ധാരണ സമൂലമായി മാറി. പ്രസിഡന്റ് വില്യം മക്കിൻലിയുടെ ക്ഷണപ്രകാരം വൈറ്റ് ഹൗസിൽ അവരുടെ 80-ാം ജന്മദിനം ആഘോഷിച്ചു. 1979 ഡോളർ നാണയത്തിൽ അവരുടെ ഛായാചിത്രം പ്രത്യക്ഷപ്പെട്ടപ്പോൾ യുഎസ് നാണയങ്ങളിൽ ചിത്രീകരിച്ച ആദ്യത്തെ വനിതാ പൗരയായി.
മാർക്കസ് ലെപിഡസ്
മാർക്കസ് എമിലസ് ലെപിഡസ് (88 ബി സി - 12 ബി സി) റോമൻ റിപ്പബ്ലിക്കിലെ ഒരു രാഷ്ട്രീയ നേതാവും രണ്ടാം ത്രിമൂർത്തി ഭരണകൂടത്തിലെ ഒരംഗവുമായിരുന്നു. ഇതേ പേരുള്ള ഇദ്ദേഹത്തിന്റെ അച്ഛൻ 78 ബി സി യുൽ കോൺസൾ ആയി തിരഞ്ഞെടുക്കപ്പെട്ടയാളും ട്രാൻസാൽപീൻ ഗോൾ എന്ന പ്രവിശ്യയുടെ ഗവർണറുമായിരുന്നു. ലെപിഡസിന്റെ പിതാവു സെനറ്റുമായി ഒരു അധികാര വടംവലിയിൽ ഉൾപ്പെട്ട് പ്രവിശ്യയിൽ നിന്ന് തന്റെ സേനയുമായി റോമിനെതിരെ വന്നയാളാണ്. ഒടുവിൽ കാറ്റുള്ളസ് ഇദ്ദേഹത്തിന്റെ അച്ഛെ ഒരു പൊരിഞ്ഞ യുദ്ധത്തിനു ശേഷം തോൽപ്പിക്കുകയും, സാർഡീനിയയിലോട്ട് നാട് കടത്തുകയും ചെയ്തു.
റാമെൻ
റാമെൻ (/ˈrɑːmən/) (ラーメン rāmen?, IPA: [ɽäꜜːmeɴ]) എന്നത് ജപ്പാനിലെ ഒരു നൂഡിൽ സൂപ്പിന്റെ പേരാണ്. ഇതിൽ ചൈനീസ് രീതിയിലുള്ള ഗോതമ്പു നൂഡിൽസ് സോയ് സോസിൽ രുചി ചെർത്ത് ഇറച്ചിയുടേയോ മൽസ്യത്തിന്റെ കൂടെയോ വിളമ്പുന്നു. ഇതിനൊപ്പം ടോപ്പിങ്ങായി പന്നിയിറച്ചിക്കഷണം, ഉണക്കിയ ഒരുതരം കടല്പായൽ പച്ച ഉള്ളി തുടങ്ങിയവയും കഴിക്കുന്നു. ജപ്പാനിലെ ഓരോ പ്രദേശത്തും റാമെന്റെ പ്രാദേശികഭേദങ്ങൾ പാകംചെയ്തുവരുന്നു. ക്യുഷു റാമെൻ ഹൊക്കൈഡോ റാമെൻ എന്നിവ ഉദാഹരണങ്ങൾ ആകുന്നു.
മാർക്കസ് ലെപിഡസ്
ലെപിഡസ് തുടക്കം മുതലെ സീസറിന്റെ ഏറ്റവും വലിയ വിശ്വസ്തന്മാരിലൊരാളായിരുന്നു. ലെപിഡസ് തന്റെ പൊതു ജീവിതം 49 ബി സി യിലാണ് തുടങ്ങിയത്. സീസർ പോംപിയുമായി ഗ്രീസിൽ യുദ്ധം ചെയ്യുന്ന വേളയിൽ ലെപിഡസാണ് റോമിന്റെ മേൽനോട്ടം ഏൽപ്പിച്ചിരുന്നത്. പോംപിയെ തോൽപ്പിച്ച് മടങ്ങിയ സീസർ വിശ്വസ്തതയ്ക്ക് പാരിതോഷികമായി ലെപിഡസിനെ കോൻസൽ ആവാൻ പിന്തുണച്ചു.
റാമെൻ
ചരിത്രം
റാമെന്റെ ഉൽഭവം അറിയില്ല. ചിലർ പറയുന്നത് ഇതു ചൈനയിൽ നിന്നും വന്നതാണെന്നാകുന്നു. മറ്റു ചിലർ പറയുന്നത്, ഇതു ജപ്പാനിൽ തന്നെ ഉൽഭവിച്ചതെന്നത്രെ. റാമെൻ എന്ന പേർ ചൈഐസ് പേരായ ലമിആനിൽ നിന്നും വന്നതത്രെ.
റാമെൻ തരങ്ങൾ
ജപ്പാനിൽ ഐ ഭക്ഷ്യവസ്തുവിന്റെ വൈവിധ്യമാർന്ന വിഭവങ്ങൾ നിലവിലുണ്ട്. എങ്കിലും റാമെനിൽ രണ്ടു പ്രധാന ഘടകങ്ങൾ ആണുള്ളത്. നൂഡിൽസും സൂപ്പും.
പ്രാദേശിക ഭേദങ്ങൾ
കിറ്റകാറ്റ
ടോക്യോ
യൊകൊഹാമ
വകയാമ
ഹകാട്ട
പുറം കണ്ണികൾ
വർഗ്ഗം:അവലംബം ഇല്ലാത്ത താളുകൾ വർഗ്ഗം:അപൂർണ്ണ ലേഖനങ്ങൾ വർഗ്ഗം:പാനീയങ്ങൾ - അപൂർണ്ണലേഖനങ്ങൾ
ആക്ഷൻ ഹീറോ ബിജു
എബ്രിഡ് ഷൈൻ സംവിധാനം ചെയ്ത മലയാളചലച്ചിത്രമാണ് ആക്ഷൻ ഹീറോ ബിജു .നിവിൻ പോളിയാണ് ഈ ചിത്രത്തിൽ കേന്ദ്ര കഥാപാത്രത്തെ അവതരിപ്പിക്കുന്നത് .നിർമാതാവ് എന്ന നിലയിൽ നിവിൻ അരങ്ങേറ്റം കുറിക്കുന്ന ചിത്രം കൂടിയാണിത്.2016 ഫെബ്രുവരി 4ന് ചിത്രം പ്രദർശനത്തിനെത്തി. .
പുറത്തേക്കുള്ള കണ്ണികൾ
വർഗ്ഗം:2016-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
ശ്യാം ലാൽ ഗുപ്ത
ലഘുചിത്രം|ശ്യാം ലാൽ ഗുപ്ത ഒരു ഭാരതീയ കവിയും ഗാനരചയിതാവും ആയിരുന്നു ശ്യാം ലാൽ ഗുപ്ത (ശ്യാം ലാൽ ഗുപ്ത പ്രസാദ്, 1896- 1977) (Shyam Lal Gupta). അദ്ദേഹം എഴുതിയ ഒരു ഗാനം 1948 ൽ ആസാദ് കി രാഹ് പർ എന്ന ചിത്രത്തിനുവേണ്ടി സരോജിനി നായിഡു പാടിയിരുന്നു. അത് ഇന്ത്യയുടെ പതാക ഗാനം ആയി അംഗീകാരം നേടുകയും, എല്ലാവർഷവും സ്വാതന്ത്ര്യദിനത്തിലും, റിപ്പബ്ലിക്ക് ദിനത്തിലും പതാക ഉയർത്തുന്ന സമയത്ത് ആലപിക്കുകയും ചെയ്യുന്നു.
അദ്ദേഹം 1969ൽ പത്മശ്രീ നേടി. 1997ൽ അദ്ദേഹത്തിനോടുള്ള ആദരസൂചകമായി തപാൽ സ്റ്റാമ്പ് പുറത്തിറക്കുകയും ചെയ്തു.
1896 സെപ്തംബർ 9ന് ഉത്തർപ്രദേശിലെ കാൺപൂരിൽ, ദോസർ വൈശ്യ കുലത്തിൽ, വിശ്വേശർ പ്രസാദിന്റേയും കൌസല്യാദേവിയുടേയും ഇളയ പുത്രനായി ശ്യാം ലാൽ ജനിച്ചു. കുടുംബത്തിലെ ബിസിനസ്സിൽ ചേരാതെ അദ്ദേഹം ഒരു അദ്ധ്യാപകനായി. കാൺപൂരിലെ വിവിധ സ്കൂളുകളിൽ ജോലി ചെയ്തു. അതോടൊപ്പം തന്നെ സ്വാതന്ത്ര്യസമരത്തിലും ചേർന്നു. 1921ലും, 1930, 1944 എന്നീ വർഷങ്ങളിലും ബ്രിട്ടീഷുകാർ അദ്ദേഹത്തെ അറസ്റ്റു ചെയ്യുകയും പിന്നീടു വിട്ടയയ്ക്കുകയും ചെയ്തിരുന്നു. അദ്ദേഹം 19 വർഷത്തോളം ഫത്തേപ്പൂർ ജില്ല കോൺഗ്രസ്സ് കമ്മറ്റിയുടെ അദ്ധ്യക്ഷസ്ഥാനം വഹിച്ചു. സ്വാതന്ത്ര്യം കിട്ടുന്നതുവരെ അദ്ദേഹം ചെരുപ്പും കുടയും ഉപയോഗിച്ചിരുന്നില്ല. ആഗസ്റ്റ് 10, 1977 ൽ 81 ആം വയസ്സിൽ അദ്ദേഹം അന്തരിച്ചു.
1952 ആഗസ്റ്റ്15നു സ്വാതന്ത്യ്രദിനാഘോഷസമയത്ത് അദ്ദേഹത്തിനു പതാക ഗാനം ആലപിക്കാൻ അവസരം ലഭിച്ചു. 1972ൽ റിപ്പബ്ലിക് ദിനാഘോഷത്തിൽ അന്നത്തെ പ്രധാനമന്ത്രിയായിരുന്ന ഇന്ദിരാഗാന്ധി അദ്ദേഹത്തെ ആദരിച്ചു. 1969ൽ അദ്ദേഹത്തിനു പത്മശ്രീ അവാർഡ് നൽകി ആദരിച്ചു. 1977ൽ അന്നത്തെ പ്രസിഡന്റായിരുന്ന ശങ്കർ ദയാൽ ശർമ്മ, ശ്യാം ലാൽ ഗുപ്തയോടുള്ള ആദരസൂചകമായി തപാൽ സ്റ്റാമ്പ് പുറത്തിറക്കി.
പതാക ഗാനം
1924 മാർച്ചിൽ ദേശഭക്തിഗാനമായിട്ടാണ് ഗുപ്ത ഈ ഗാനം രചിച്ചത്. കാൻപൂരിലെ ഖന്ന പ്രസ്സ് ഇത് പ്രസിദ്ധീകരിക്കുകയും 5000ത്തിലധികം കോപ്പികൾ വിറ്റുപോകുകയും ചെയ്തു. ഇന്ത്യൻ നാഷനൽ കോൺഗ്രസ്സ് ഇത് പതാക ഗാനമായി അംഗീകരിച്ചു. 1924 ഏപ്രിൽ 13നു ജാലിയൻവാലാ ബാഗ് രക്തസാക്ഷി ദിനത്തിൽ, കാൻപൂരിലെ ഫൂൽ ബാഗിൽ, ജവഹർലാൽ നെഹ്രു പങ്കെടുത്ത ഒരു ചടങ്ങിലാണ് ഇത് ആദ്യമായി പാടുന്നത്. 1938ൽ, മഹാത്മ ഗാന്ധി, മോത്തിലാൽ നെഹ്രു, ജവഹർ ലാൽ നെഹ്രു, ഡോ. രാജേന്ദ്രപ്രസാദ്, ഗോവിന്ദ് വല്ലഭ് പന്ത്, ജമ്നാലാൽ ബജാജ്, മഹാദേവ് ദേശായ്, പുരുഷോത്തംദാസ് ഠണ്ടൻ എന്നിവരൊക്കെ പങ്കെടുത്ത ഇന്ത്യൻ നാഷനൽ കോൺഗ്രസ്സിന്റെ ഹരിപുര സമ്മേളനത്തിൽ ഈ ഗാനം സരോജിനി നായിഡു ആലപിച്ചു. പത്തുവർഷത്തിനുശേഷം 1948ൽ ഈ ഗാനം ലളിത് ചന്ദ്ര മേത്ത സംവിധാനം ചെയ്ത, ആസാദ് കീ രാഹ് പർ എന്ന ചിത്രത്തിൽ ഉൾപ്പെടുത്തി. അതിൽ പ്രിത്ഥ്വീരാജ് കപൂറും വനമാല പവാറും ആയിരുന്നു പ്രധാന അഭിനേതാക്കൾ. ഈ ഗാനം ശേഖർ കല്യാൺ ചിട്ടപ്പെടുത്തി, സരോജിനി നായിഡു ആലപിച്ചു.
ഹിന്ദിയിൽ ആ ഗാനം
विजयी विश्व तिरंगा प्यारा, झण्डा ऊँचा रहे हमारा। सदा शक्ति बरसाने वाला, प्रेम सुधा सरसाने वाला। वीरों को हर्षाने वाला, मातृ भूमि का तन मन सारा।। झण्डा ऊँचा रहे हमारा ... स्वतंत्रता के भीषण रण में, रख कर जोश बढ़े क्षण-क्षण में। काँपे शत्रु देखकर मन में, मिट जाये भय संकट सारा।। झण्डा ऊँचा रहे हमारा ... इस झँडे के नीचे निर्भय, हो स्वराज जनता का निश्चय। बोलो भारत माता की जय, स्वतंत्रता ही ध्येय हमारा।। झण्डा ऊँचा रहे हमारा ... आओ प्यारे वीरों आओ, देश धर्म पर बलि-बलि जाओ। एक साथ सब मिल कर गाओ, प्यारा भारत देश हमारा।। झण्डा ऊँचा रहे हमारा ... शान न इसकी जाने पाये, चाहे जान भले ही जाये। विश्व विजयी कर के दिखलाएं, तब हो ये प्रण पूर्ण हमारा।। झण्डा ऊँचा रहे हमारा ...
മലയാളത്തിൽ
< സദാ ശക്തി ബർസാനേ വാലാ, പ്രേം സുധാ സർസാനേ വാലാ.
വീരോം കൊ ഹർഷാനേവാലാ, മാതൃഭൂമി കാ തൻ മൻ സാരാ. ഝംടാ ഊംചാ രഹേ ഹമാരാ..
സ്വതന്ത്രതാ കേ ഭീഷൺ രൺ മെ, രഖ് കർ ജോഷ് ബഢേ ക്ഷൺ ക്ഷൺ മെ, കാംപേ ശത്രു ദേഖ്‌കർ മൻ മെ, മിട്ട് ജായേ ഭയ് സങ്കട് സാരാ, ഝംടാ ഊംചാ രഹേ ഹമാരാ... ഇസ് ഝംടേ കെ നീച്ചേ നിർഭയ്, ഹോ സ്വരാജ് ജനതാ കാ നിശ്ചയ്, ബോലോ ഭാരത് മാതാ കീ ജയ്, സ്വതന്ത്രതാ ഹീ ധ്യേയ് ഹമാരാ. ഝംടാ ഊംചാ രഹേ ഹമാരാ... ആവോ പ്യാരേ വീരോം ആവോ, ദേശ് ധർമ്മ് പർ ബലി-ബലി ജാവോ ഏക് സാത്ഥ് സബ് മിൽകർ ഗാവോ, പ്യാരാ ഭാരത് ദേശ് ഹമാരാ, ഝംടാ ഊംചാ രഹേ ഹമാരാ... ഷാൻ ന ഇൻ‌കീ ജാനേ പായേ, ചാഹേ ജാൻ ഭലേ ഹീ ജായേ, വിശ്വ വിജയീ കർ കേ ദിഖ്‌ലായേ, തബ് ഹോ പ്രൺ പൂർണ്ണ് ഹമാരാ. ഝംടാ ഊംചാ രഹേ ഹമാരാ...
ഡി. ഷൈന
ജനനവും വിദ്യാഭ്യാസവും
കൊല്ലത്ത് 1957 ൽ ജനിച്ച ഷൈന കൊല്ലം ശ്രീ നാരായണ വനിതാ കോളേജിൽ നിന്നും ബിരുദവും, കൊല്ലം ശ്രീ നാരായണ കോളേജിൽ നിന്നും ബിരുദാനന്തര ബിരുദവും കരസ്ഥമാക്കി. എം. ഫില്ലും ഡോക്റ്ററേറ്റും കേരള യൂണിവേഴ്സിറ്റിയിൽ നിന്നും ആണ്.
പ്രവർത്തനങ്ങളും നേട്ടങ്ങളും
കഴിഞ്ഞ 39 വർഷമായി ഷൈന കേരള യൂണിവേഴ്‌സിറ്റിയുടെ കീഴിലുള്ള വിവിധ കോളേജുകളിൽ ബിരുദാനന്തര ബിരുദ കോഴ്‌സുകളിൽ അധ്യാപനം നടത്തുന്നു. യൂണിവേഴ്‌സിറ്റിയുടെ അംഗീകൃത ഗവേഷണ ഗൈഡായ ഷൈന ഡോക്ടറേറ്റ് ഗവേഷകരെ ഗൈഡ് ചെയ്യുന്നുമുണ്ട്. ഇവർ പ്രധാനമായും വൈദ്യുത മേഖലയെ കേന്ദ്രീകരിച്ചുള്ള ഗവേഷണ പ്രവർത്തനങ്ങളിൽ വ്യാപൃതയാണ്. ഈ രംഗത്തെ അവരുടെ അഭിപ്രായങ്ങൾ നല്ല വണ്ണം ശ്രദ്ധിക്കപ്പെടുന്നുണ്ട്   .2007 -ൽ അവർ നടത്തിയ പഠനത്തിൽ കേരള വൈദ്യുതി ബോർഡ് പൊതു മേഖലയിൽ തന്നെ നില നിർത്തണമെന്ന് ശക്തമായി ശുപാർശ ചെയ്തിരുന്നു. ആനുകാലികങ്ങളിലും, ഗവേഷണ ജേർണലുകളിലും നിരവധി ലേഖനങ്ങൾ പ്രസിദ്ധീകരിച്ചിട്ടുണ്ട്. [https://en.wikipedia.org/wiki/M._Sarngadharan ഡോ: എം. ശാർങ്ഗധരനോ]ടൊപ്പം പൊതുമേഖലയിലെ ഇന്ത്യൻ വൈദ്യുത വ്യവസായത്തെ പ്പറ്റി നടത്തിയ പഠനം (യു.കെ.യിലെ കൂപ്പർജാൽ എന്ന കമ്പനി പ്രസിദ്ധീകരിച്ചത്) പരക്കെ സ്വീകരിക്കപ്പെട്ട ഒരു ഗ്രന്ഥമാണ്. . 2008 മുതലുള്ള എല്ലാ വർഷവും "ദി ഹിന്ദു" എന്ന ഇംഗ്ലീഷ് ദേശീയ ദിനപത്രത്തിന് വേണ്ടി കേന്ദ്ര ബഡ്ജറ്റിലെ  വൈദ്യുതി രംഗം സംബന്ധിച്ച നിർദ്ദേശങ്ങൾ വിശകലനം ചെയ്തു വരുന്നു
അവലംബം
വർഗ്ഗം:കേരള സർവ്വകലാശാലയിലെ അദ്ധ്യാപകർ വർഗ്ഗം:കേരളീയരായ സ്ത്രീ ശാസ്ത്രജ്ഞർ വർഗ്ഗം:1957-ൽ ജനിച്ചവർ
ബെറ്റി ഫ്രീഡൻ
ഒരു അമേരിക്കൻ സാമൂഹ്യപ്രവർത്തകയും എഴുത്തുകാരിയും ഫെമിനിസ്റ്റുമായിരുന്നു ബെറ്റി ഫ്രീഡൻ. 1963ൽ അവർ എഴുതിയ ഫെമിനൈൻ മിസ്റ്റിക്ക് ആണ് രണ്ടാം തരംഗ ഫെമിനിസത്തിന് വഴിമരുന്നായത് എന്ന് വിലയിരുത്തപ്പെടുന്നു.
വർഗ്ഗം:1921-ൽ ജനിച്ചവർ വർഗ്ഗം:2006-ൽ മരിച്ചവർ വർഗ്ഗം:ഫെമിനിസ്റ്റ് എഴുത്തുകാർ വർഗ്ഗം:ഫെമിനിസ്റ്റ് ചിന്തകർ
ഗോകുലം ഗോപാലൻ
ഗോകുലം ഗോപാലൻ ഒരു ദക്ഷിണേന്ത്യൻ വ്യവസായിയും സിനിമ നിർമാതാവും നടനും ആണ്. അദ്ദേഹം നിരവധി സ്ഥാപനങ്ങളുടെ ഉടമയും മാനേജിംഗ് ഡയറക്ടറും ആണ്.
ജീവിതരേഖ
1944 ൽ കേരളത്തിൽ ജനിച്ച അദ്ദേഹം ബി.എസ്.സി ബിരുദം നേടിയിട്ടുണ്ട്. 1968 ൽ ചെന്നൈയിൽ ശ്രീ ഗോകുലം ചിറ്റ്സ് അൻഡ് ഫൈനാൻസ് കമ്പനി ആരംഭിച്ചുകൊണ്ട് എളിയ രീതിയിൽ സംരഭകത്വം ആരംഭിച്ചു. നാലു ദശാബ്ദകാലം പ്രവർത്തിച്ച ഈ കമ്പനിയിൽ നിന്നു സ്വരൂപിച്ച മൂലധനം കൊണ്ട് അദ്ദേഹം മറ്റു നിരവധി സ്ഥാപനങ്ങളും ആരംഭിച്ചു. ജലജയാണ് ഭാര്യ. മക്കൾ ബൈജു ഗോപാലൻ, ശബരീഷ് (അങ്കമാലിയിൽ വച്ചുണ്ടായ വാഹനാപകടത്തിൽ മരിച്ചു)
കളരി പണിക്കർ
കേരളത്തിലെ ഹിന്ദുമതത്തിലെ ഒരു ജാതിയാണ് കളരി പണിക്കർ. പ്രധാമായും മലബാർ മേഖലയിൽ കൂടുതൽ ആയി വസിക്കുന്ന ഒരു വിഭാഗക്കാർ ആണ്, പരമ്പരകതമായി ജ്യോതിഷം മുഖ്യ കുലത്തൊഴിൽ ആയി സ്വികരിച്ചിട്ടുണ്ട് ഇവർ. പൊതുവെ കണിയാർ സമുദായത്തിൽ നിന്നും വ്യത്യസ്തരാണ് കളരി പണിക്കർ. സർക്കാർ ഇവരെ മറ്റു പിന്നോക്ക വിഭാഗത്തിൽ ഉൾപ്പെടുത്തയിറയുണ്ട്.
ലോത്ത്സ് വൈഫ് (ക്രാഗ്)
ലോത്ത്സ് വൈഫ് (孀婦岩 സിയോഫു ഇവാ അഥവാ സോഫു ഗൺ, "വിഡൗസ് ക്രാഗ്") ടോക്കിയോ ദ്വീപിൽ തെക്ക് ഏതാണ്ട് 650 കിലോമീറ്റർ തെക്ക് ഫിലിപ്പൈൻ സമുദ്രത്തിൽ സ്ഥിതി ചെയ്യുന്ന ഒരു അഗ്നിപർവ്വത മരുഭൂമി ദ്വീപ് ആണ്. ജപ്പാനിലെ ഇസു ദ്വീപിലെ വടക്കേ അറ്റത്ത് 0.01 കി.മീറ്റർ മാത്രം ഉള്ള പ്രദേശത്ത് ഏകദേശം 100 മീറ്റർ ഉയരത്തിലെത്തി നിൽക്കുന്നു.
പുറത്തേക്കുള്ള കണ്ണികൾ
വർഗ്ഗം:ദ്വീപുകൾ വർഗ്ഗം:ജപ്പാനിലെ ദ്വീപുകൾ
ടി-കോശം
ലസികാണു എന്ന ഉപവിഭാഗത്തിൽ പെടുന്ന ശ്വേതരക്താണു ആണ് ടി-ലസികാണുക്കൾ അഥവാ ടി-കോശങ്ങൾ. ജന്തുക്കളിലെ രോഗപ്രതിരോധവ്യവസ്ഥയുടെ ഒരു മുഖ്യ വിഭാഗമായ അനുവർത്തന പ്രതിരോധത്തിന്റെ “സംഘാടകരായി” വർത്തിക്കുന്ന കോശമാണ് ടി-ലസികാണുക്കൾ. ഇതേ ധർമ്മം മൂലം, പ്രതിരോധ സങ്കേതത്തിന്റെ രണ്ട് കൈവഴികളായ കോശമാധ്യസ്ഥപ്രതിരോധത്തെയും ദ്രവീയപ്രതിരോധത്തെയും തമ്മിൽ ബന്ധിപ്പിക്കുന്ന കണ്ണികൂടിയാവുന്നുണ്ട് ഇവ.
ടി-കോശസ്വീകരിണികൾ എന്നറിയപ്പെടുന്ന ഒരുകൂട്ടം മാംസ്യങ്ങൾ ഇവയുടെ കോശസ്തരത്തിന്റെ ഉപരിതലത്തിൽ കാണപ്പെടുന്നു; ഇവയിലൂടെയാണ് ബിലസികാണുക്കളിൽ നിന്നും പ്രാകൃതിക കൊലയാളികോശങ്ങളിൽ നിന്നും ടി-കോശങ്ങളെ വേർതിരിച്ചറിയാനാകുന്നത്. ജനിക്കുന്നത് ബി-ലസികാണുക്കളെപ്പോലെ മജ്ജയിലെ രക്തജനകകലയിലാണെങ്കിലും ടി-കോശങ്ങൾ പൂർണവികാസം പ്രാപിക്കുന്നതും രോഗപ്രതിരോധപ്രവർത്തനങ്ങൾക്ക് സജ്ജമാകുന്നതും തൈമസ് ഗ്രന്ഥിയിലാണ്. ടി-ലസികാണുക്കളിലെ “ടി” തൈമസ് ഗ്രന്ഥിയെ സൂചിപ്പിക്കുന്നു.
വളർച്ചയുടെ പ്രാരംഭാവസ്ഥയിൽ തന്നെ തൈമസ് ഗ്രന്ഥിയിലേക്ക് കുടിയേറുന്ന ടി-കോശങ്ങൾ അവിടെ നിന്നും രോഗാണുക്കളെ നേരിടാനുള്ള ആവശ്യാനുസരണം പെരുകുകന്നു. കൈകാലുകളിലെ രക്തചംക്രമണ വ്യവസ്ഥയിൽ റോന്തുചുറ്റുന്ന ടി-കോശങ്ങളിൽ ചിലത് പ്രതിജനകങ്ങളുമായി സമ്പർക്കത്തിലേർപ്പെടുമ്പോൾ ഉത്തേജിതരാകുകയും പ്രതിരോധസ്മൃതികോശങ്ങളായി രൂപാന്തരപ്പെട്ട് ലസികാഗ്രന്ഥികളിലെ കോശശേഖരത്തിന്റെ ഭാഗമാകുകയും ചെയ്യുന്നു. പിന്നീട് ഇതേ അണുബാധ വീണ്ടുമുണ്ടാകുമ്പോൾ ആ അണുവിന്റെ പ്രതിജനകത്തെ കൃത്യമായി തിരിച്ചറിയുന്ന ശരീരം ഈ പ്രതിരോധസ്മൃതികോശങ്ങളെ ഉണർത്തി തിരിച്ചടിക്കുകയും ചെയ്യുന്നു. കൈകാലുകളിലൂടെയൊഴുകുന്ന രക്തത്തിലെ ലസികാകോശങ്ങളിൽ ഏകദേശം 70-80% പൂർണവളർച്ചപ്രാപിച്ച ടി-കോശങ്ങളാണ്.
ടി-കോശങ്ങൾ രൂപപരമായും ധർമ്മപരമായും അനവധി വകഭേദങ്ങളിൽ കാണാം. മുഖ്യമായും ഇവ നാലുവിധമുണ്ട്. ഇവ കൂടാതെ പ്രാകൃതികകൊലയാളി കോശങ്ങളെയും ടി-ലസികാണുക്കളുടെ കൂട്ടത്തിൽ ഉൾപ്പെടുത്താറുണ്ട്. ടി-സഹായി കോശങ്ങൾ ടി-, ബി- ലസികാണുക്കളെ ഉത്തേജിപ്പിക്കുകയും പ്രവർത്തനം നിയന്ത്രിക്കുകയും ചെയ്യുന്നു. കോശവിഷകാരി ടി-ലസികാണു വൈറസ് ബാധിച്ച കോശങ്ങളെയും അർബുദ കോശങ്ങളെയും നേരിട്ടാക്രമിച്ച് നശിപ്പിക്കുന്നതിൽ മികവുള്ളവരാണ്. ദാമക ടി-ലസികാണു അണുബാധയ്ക്ക് എതിരെയുള്ള പ്രതിരോധ വ്യവസ്ഥയുടെ പ്രവർത്തനത്തിനു ശേഷം അതിനെ തിരിച്ച് സാധാരണ ആവസ്ഥയിലേക്ക് നിയന്ത്രിച്ചു കൊണ്ടുവരുകയും അമിത പ്രതിരോധ പ്രവർത്തനങ്ങളെ ദമനം (suppress) ചെയ്ത് സ്വയംപ്രതിരോധാവസ്ഥ ഉണ്ടാകാതെ നോക്കുകയും ചെയ്യുന്നു. γδ ടി-ലസികാണു അനുവർത്തന പ്രതിരോധം, സഹജപ്രതിരോധം എന്നിവയ്ക്കിടയിലെ കണ്ണിയായി വർത്തിക്കുന്നുണ്ടാവാമെന്ന് ഊഹിക്കപ്പെടുന്നു. പ്രാകൃതിക കൊലയാളികോശം വൈറസ് ബാധിച്ച കോശങ്ങളെയും അർബുദ കോശങ്ങളെയും കൊല്ലുന്നു.
അവലംബം
വർഗ്ഗം:രക്താണുക്കൾ
വെളുത്ത തഴുതാമ
ഇതും കാണുക
തഴുതാമ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ വിഭാഗം:പച്ചക്കറികൾ
ഷാങ്ഹായ് വേൾഡ് ഫിനാൻഷ്യൽ സെന്റർ
ഷാങ്ഹായിലെ പുദോംങ് ജില്ലയിലുള്ള 101 നിലകളോടുകൂടിയ ഒരു അംബരചുംബിയാണ് ഷാങ്ഹായ് വേൾഡ് ഫിനാൻഷ്യൽ സെന്റെർ (ഇംഗ്ലീഷ്: Shanghai World Financial Center, ചുരുക്കരൂപം:SWFC; ചൈനീസ്: 上海环球金融中心). ഇത് രൂപകല്പന ചെയ്തത് ഹോൻ പിദെർസൺ ഫോക്സും വികസിപ്പിച്ചെടുത്തത് ജാപ്പനീസ് മോറി ബിൽഡിങ് കമ്പനിയുമാണ്. വിവിധോദ്ദേശകെട്ടിടമായ ഇതിൽ ഹോട്ടലുകൾ, കാര്യാലയങ്ങൾ, സമ്മേളനമുറികൾ, നിരീക്ഷണകേന്ദ്രങ്ങൾ, ഷോപ്പിങ് മാളുകൾ എന്നിവയെല്ലാം പ്രവർത്തിക്കുന്നു. Park Hyatt Shanghai ആണ് ടവറിന്റെ ഹോട്ടൽ ഭാഗം. 174 മുറികളും സ്യൂട്ടുകളും ഈ ഹോട്ടലിലുണ്ട്. കെട്ടിടത്തിന്റെ 79 മുതൽ 93 വരെയുള്ള നിലകളിലാണ് ഈ ഹോട്ടൽ. ലോകത്തിൽ ഏറ്റവും ഉയരത്തിൽ സ്ഥിതിചെയ്യുന്ന രണ്ടാമത്തെ ഹോട്ടലാണ് ഇത്(സമുദ്രനിരപ്പിൽ നിന്നുള്ള ഉയരം അടിസ്ഥാനമാക്കിയല്ല.).
2007 സെപ്റ്റംബർ 14ന് 492.0മീ (1,614.2 അടി) ഉയരത്തിൽ പൂർത്തിയാകുമ്പോൾ ലോകത്തിലെ ഏറ്റവും ഉയരമുള്ള രണ്ടാമത്തെ കെട്ടിടമായിരുന്നു ഇത്. ഇതിന്റെ സമീപത്തുത്തന്നെ നിർമിച്ച ഷാങ്ഹായ് ടവർ ഉയരത്തിൽ SWFCയെ പിന്തള്ളിക്കൊണ്ട് 2013ൻ പണിപൂർത്തിയാക്കി. ജിൻ മാവോ ടവറും ഇതിന്റെ സമീപത്തു തന്നെയാണുള്ളത്.
പുരസ്കാരങ്ങൾ
2008-ൽ പണിപൂർത്തിയായ ഏറ്റവും മികച്ച അംബരചുംബിയായ് ഈ കെട്ടിടത്തിന് നിരവധി വാസ്തുശില്പികൾ വിശേഷിപ്പിച്ചിരുന്നു. അംബരചുംബികളുടേയും നാഗരിക വാസസ്ഥാനങ്ങളുടേയും കൗൺസിൽ എന്ന സംഘടനയുടെ ഏഷ്യ- ആസ്ട്രേലിയ മേഖലയിലെ ഏറ്റവും മികച്ച ഉയരമുള്ള മന്ദിരത്തിനുള്ള അവാർഡ് ഷാങ്ഹായ് വേൾഡ് ഫിനാൻഷ്യൽ സെന്ററിനായിരുന്നു.
അവലംബം
വർഗ്ഗം:ഏഷ്യയിലെ അംബരചുംബികൾ
കുത്താമ്പുള്ളി സാരി
തൃശൂർ ജില്ലയിലെ കുത്താമ്പുള്ളി ഗ്രാമത്തിൽ പരമ്പരാഗതമായ രീതിയിൽ നെയ്തെടുക്കുന്ന സാരികളാണ് കുത്താമ്പുള്ളി സാരികൾ എന്നറിയപ്പെടുന്നത്. കസവിന്റെ പ്രത്യേകതയാണ് ഈ സാരികളെ ഏറെ പ്രശസ്തമാക്കുന്നത്. 2011 സെപ്തംബറിൽ കുത്താമ്പുള്ളി സാരിയ്ക്ക് ഭൗമസൂചിക അംഗീകാരം ലഭിച്ചു.
ചരിത്രം
കുത്താമ്പുള്ളി സാരികൾ പ്രധാനമായും നെയ്തെടുക്കുന്നത് പഴയ മൈസൂർ സംസ്ഥാനത്ത് വേരുകളുള്ള ദേവാംഗ സമുദായത്തിൽ പെട്ടവരാണ്. 500 വർഷങ്ങൾക്ക് മുൻപ് കൊച്ചി രാജകുടുംബം കൊട്ടാരത്തിലേക്കാവശ്യമുള്ള വസ്ത്രങ്ങൾ നിർമ്മിക്കുവാനായി ഇവരുടെ പൂർവ്വികരെ ഇവിടെയെത്തിച്ചതായി കരുതപ്പെടുന്നു. 1972-ൽ 102 അംഗങ്ങളുമായി രജിസ്റ്റർ ചെയ്ത് പ്രവർത്തനം ആരംഭിച്ച കുത്താമ്പുള്ളി കൈത്തറി വ്യവസായ സഹകരണ സംഘത്തിൽ 2008 ഫെബ്രുവരിയിലെ കണക്കുകൾ പ്രകാരം 814 അംഗങ്ങൾ ഉണ്ട്. സാരികൾക്ക് പുറമേ ധോത്തികളും വേഷ്ടികളും ഒക്കെ ഇവർ നിർമ്മിക്കുന്നു.
അവലംബം
വർഗ്ഗം:ഇന്ത്യൻ വസ്ത്രങ്ങൾ വർഗ്ഗം:കേരളത്തിലെ ഭൂപ്രദേശസൂചികകൾ വർഗ്ഗം:സാരികൾ
ലേക്ക് അർപി ദേശീയോദ്യാനം
അവലംബം
വർഗ്ഗം:അർമേനിയയിലെെ ദേശീയോദ്യാനങ്ങൾ
അൾജീറിയായിലെ സ്ത്രീകൾ
1962ൽ അൾജീറിയായിൽ നടന്ന സ്വാതന്ത്ര്യസമരത്തിൽ പങ്കെടുത്ത അൾജീറിയായിലെ സ്ത്രീകൾ പുരുഷന്മാർക്കു തുല്യമായ അവകാശം ലഭിക്കാനായി സമരംചെയ്തു. അങ്ങനെ അവർ തങ്ങളുടെ സ്വത്വം നിലനിർത്താനും ആണിൽനിന്നും അത് അംഗീകരിപ്പിക്കാനും പുതിയ ഒരു ബോധം വളർത്താൻ കഴിഞ്ഞു. സ്വാതന്ത്ര്യസമരശേഷം അൾജീറിയായിലെ സ്ത്രീകൾ തങ്ങളുടെ അവകാശങ്ങൾ നിലനിർത്താനായി ആ രാജ്യത്തിന്റെ വികസനത്തിനായി പുരുഷന്മാരോടൊപ്പം തോൾചേർന്നുനിന്നു പ്രവർത്തിച്ചു. അൾജീറിയ താരതമ്യേന പുരോഗമനത്തെ പിന്തുണക്കുന്ന ഒരു രാജ്യമായിത്തീർന്നു. സ്ത്രീകളുടെ അവിടത്തെ ഉയർന്ന അവസ്ഥ ഈ രാജ്യത്തിന്റെ ഇക്കാര്യത്തിലുള്ള പുരോഗമനം വെളിവാക്കുന്നു. ആ പ്രദേശത്തെ മറ്റു രാജ്യങ്ങൾക്കില്ലാത്ത സ്ത്രീപക്ഷ ഭരണഘടനയും നിയമസംവിധാനങ്ങളും അൾജീറിയായ്ക്കുണ്ട്. അവർക്ക് വോട്ട് ചെയ്യാനും രാഷ്ട്രീയത്തിൽ ഇടപെട്ട് ഉന്നത സ്ഥാനങ്ങളിലെത്താനും കഴിയും. വിവാഹവും വ്യക്തിജീവിതവും== അൾജീറിയായിൽ വിവാഹിതരാകാനുള്ള നിയമപരമായ പ്രായം സ്ത്രീകൾക്ക് 18 വയസ്സും പുരുഷന്മാർക്ക് 21 വയസ്സുമാണ്. ഫ്രാൻസിന്റെ കീഴിലുണ്ടായിരുന്ന കാലഘട്ടത്തിലുണ്ടായിരുന്നതിലും താമസിച്ചാണ് ഇവിടത്തെ പല സ്ത്രീകളും വിവാഹിതരാകുന്നത്. വിദ്യാഭ്യാസവും തൊഴിലിനോടുള്ള കൂറും മാറുന്ന സാമൂഹ്യ ചുറ്റുപാടുമാണ് സ്ത്രീകൾക്ക് തങ്ങളുടെ വിവാഹം നീട്ടേണ്ടിവരുന്നത്.
2010ൽ ഫെർട്ടിലിറ്റി നിരക്ക് 1.76 ആണ്. എന്നാൽ ഇത്, 2009ൽ 2.41 ആയിരുന്നു. 1970കളിൽ ഫ്രാൻസുമായുള്ള സ്വാതന്ത്യസമരത്തിനു അടുത്തനാളുകളിൽ നിരക്ക് 7.12 ആയിരുന്നു.
വിദ്യാഭ്യാസവും തൊഴിലും
അൾജീറിയായുടെ സ്വാതന്ത്ര്യസമരശേഷം അൾജീറിയായിൽ വളരെക്കുറച്ചു അൾജീറിയൻ സ്ത്രീകൾക്കേ എഴുതാനും വായിക്കാനും അറിയാമായിരുന്നുള്ളു. ഇതിനു കാരണം ഫ്രഞ്ചു ഭരണകാലത്ത് അൾജീറിയൻ തദ്ദേശവാസികളെ വിദ്യാഭ്യാസം ചെയ്യുന്നതിൽനിന്നും വിലക്കേർപ്പെടുത്തിയതാണ്. അതിന്റെ ആഘാതങ്ങൾ ഇന്നും നിലനിൽക്കുന്നു. 40 വയസ്സിനുമുകളിലുള്ള അൾജീറിയൻ സ്ത്രീകളിൽ സാക്ഷരതാനിരക്കു തുലോം കുറവായിരിക്കുന്നു.
പുരുഷന്മാരേക്കാൾ സ്ത്രീകളിൽ ഇവിറ്റെ സാക്ഷരതാനിരക്ക് കുറവാണ്. (2015 ലെ കണക്കുപ്രകാരം, അൾജീറിയായിലെ സാക്ഷരതാനിരക്ക്, സ്ത്രീകളിൽ 73.1% പുരുഷന്മാരിൽ: 87.2% എന്നിങ്ങനെയാണ്.)
അവലംബം
(Data as of 1993.)
ബിയാട്രീസ് വെബ്
ആദ്യകാലജീവിതം
ഗ്ലൗസെസ്റ്റർഷയറിലെ സ്റ്റാൻഡിഷ് ഗ്രാമത്തിലെ സ്റ്റാൻഡിഷ് ഹൗസിലാണ് ബിയാട്രിസ് പോട്ടർ ജനിച്ചത്, ബിസിനസുകാരനായ റിച്ചാർഡ് പോട്ടറിന്റെയും ലിവർപൂൾ വ്യാപാരിയുടെ മകളായ ലോറൻസീന ഹേവർത്തിന്റെയും ഒൻപത് പെൺമക്കളിൽ അവസാനത്തേതായിരുന്നു. റിച്ചാർഡ് പോട്ടർ ലിബറൽ പാർട്ടി എം‌പിയും 1832 ലെ പരിഷ്കരണ നിയമം സൃഷ്ടിക്കുന്നതിൽ പ്രധാന പങ്കുവഹിച്ചതും ലിറ്റിൽ സർക്കിളിന്റെ സഹസ്ഥാപകനുമായിരുന്നു അവരുടെ പിതാമഹൻ.
ചെറുപ്പം മുതലേ ബിയാട്രിസ് സ്വയം പഠിക്കുകയും സഹകരണ പ്രസ്ഥാനത്തെയും തത്ത്വചിന്തകനായ ഹെർബർട്ട് സ്പെൻസറിനെയും സ്വാധീനിക്കുകയും ചെയ്തു. 1882-ൽ അമ്മ മരിച്ചതിനുശേഷം അവർ പിതാവിന്റെ ഹോസ്റ്റസും കൂട്ടുകാരിയുമായി പ്രവർത്തിച്ചു. 1882-ൽ, രണ്ടുതവണ വിധവയായ റാഡിക്കൽ രാഷ്ട്രീയക്കാരനായ ജോസഫ് ചേംബർ‌ലെയ്നുമായി അവർ ബന്ധം ആരംഭിച്ചു. അന്ന് അദ്ദേഹം ഗ്ലാഡ്‌സ്റ്റോണിന്റെ സർക്കാരിലെ രണ്ടാമത്തെ കാബിനറ്റ് മന്ത്രിയായിരുന്നു.
"മൈ ക്രീഡ് ആൻഡ് മൈ ക്രാഫ്റ്റ്"
മൈ ക്രീഡ് ആൻഡ് മൈ ക്രാഫ്റ്റ് എന്ന പൊതു തലക്കെട്ടിൽ ബിയാട്രിസ് വെബ് ആസൂത്രണം ചെയ്ത ആത്മകഥ പൂർത്തിയാക്കാതെ വിട്ടു. 85 വയസ്സുള്ള അവരുടെ മരണ സമയത്ത്, അവൾ പ്രസിദ്ധീകരിച്ച ഏക ആത്മകഥാപരമായ കൃതി മൈ അപ്രന്റീസ്ഷിപ്പ് (1926) ആയിരുന്നു. മരണാനന്തരം പുറത്തിറക്കിയ Our Partnership (1948) 1892 നും 1911 നും ഇടയിൽ സിഡ്നി വെബുമായുള്ള അവരുടെ വിവാഹത്തിന്റെ ആദ്യ രണ്ട് ദശകങ്ങളും വിവിധ പൊതു വിഷയങ്ങളിൽ അവരുടെ സഹകരണവും ഉൾക്കൊള്ളുന്നു.
രണ്ടാമത്തെ കൃതിയുടെ ആമുഖത്തിൽ, അതിന്റെ എഡിറ്റർമാർ വെബ്ബിനെ പരാമർശിക്കുന്നു. "ജീവിതകാലം മുഴുവൻ ജീവിക്കുന്ന തത്ത്വചിന്ത, അവരുടെ കാഴ്ചപ്പാടുകളുടെയും ആശയങ്ങളുടെയും മാറ്റങ്ങൾ, പരോപകാരിയായ ജീവകാരുണ്യത്തോടുള്ള അവരുടെ വർദ്ധിച്ചുവരുന്ന അവിശ്വാസം, 'ദരിദ്രരായ മനുഷ്യരാശിയെ' വീണ്ടെടുക്കാനുള്ള ഉപാധിയായി. ശാസ്ത്രീയ സാമൂഹിക ഗവേഷണത്തിന്റെ പ്രായോഗികമായി പര്യവേക്ഷണം ചെയ്യപ്പെടാത്ത പാതകൾക്കായി അവൾ അമൂർത്തമായ സാമ്പത്തിക സിദ്ധാന്തത്തിന്റെ മേഖല ഉപേക്ഷിച്ചു." 1926-ൽ വെബ് രണ്ടാം വാല്യമായ Our Partnership തയ്യാറാക്കാൻ തുടങ്ങിയപ്പോൾ, "അവരുടെ ജീവിത തത്വശാസ്ത്രം, ശാസ്ത്രീയ രീതിയിലുള്ള വിശ്വാസം, എന്നാൽ അതിന്റെ ഉദ്ദേശ്യം എപ്പോഴും മതപരമായ വികാരത്താൽ നയിക്കപ്പെടുന്നു."
സാമൂഹിക ഗവേഷണത്തിലും നയരൂപീകരണത്തിലും ഒരു പയനിയർ
ബിയാട്രിസിന്റെ മൂത്ത സഹോദരിമാരിൽ ഒരാളായ കാതറിൻ അറിയപ്പെടുന്ന സാമൂഹിക പ്രവർത്തകയായി. കാതറിൻ ലിയോനാർഡ് കോട്‌നിയെ വിവാഹം കഴിച്ചതിന് ശേഷം, ഈസ്റ്റ് എൻഡ് ഡവലിംഗ്‌സ് കമ്പനി നടത്തുന്ന കാതറിൻ ബിൽഡിംഗ്‌സ്, വാപ്പിംഗിലെ മോഡൽ വാസസ്ഥലങ്ങളിൽ സ്വമേധയാ വാടക കളക്ടറായി ബിയാട്രിസ് തന്റെ ജോലി ഏറ്റെടുത്തു.
ലണ്ടനിലെ വിക്ടോറിയൻ ചേരികളെക്കുറിച്ചുള്ള തന്റെ പയനിയറിംഗ് സർവേയിൽ ചാൾസ് ബൂത്തിനെ വിവാഹം കഴിച്ച് യുവ ബിയാട്രീസ് അവളുടെ ബന്ധുവിനെ സഹായിച്ചു. ഇത് ഒടുവിൽ 17 വാല്യങ്ങളുള്ള ലൈഫ് ആന്റ് ലേബർ ഓഫ് ദി പീപ്പിൾ ഓഫ് ലണ്ടൻ (1902-1903) ആയി മാറി.
ഈ അനുഭവങ്ങൾ ജീവകാരുണ്യത്തിന്റെ നിലവിലെ ആശയങ്ങളോടുള്ള വിമർശനാത്മക മനോഭാവത്തെ ഉത്തേജിപ്പിച്ചു.
1890-ൽ ബിയാട്രിസ് പോട്ടർ സിഡ്നി വെബ്ബിനെ പരിചയപ്പെടുത്തി. അവളുടെ ഗവേഷണത്തിൽ അവൾ സഹായം തേടി. 1892-ൽ അവർ വിവാഹിതരായി, 51 വർഷത്തിനുശേഷം അവളുടെ മരണം വരെ രാഷ്ട്രീയവും തൊഴിൽപരവുമായ പ്രവർത്തനങ്ങൾ പങ്കിട്ടു. 1892 ജനുവരിയിൽ അവളുടെ പിതാവ് മരണമടഞ്ഞപ്പോൾ, പോട്ടറിന് പ്രതിവർഷം £1,000 പൗണ്ട് എൻഡോവ്‌മെന്റ് നൽകി. അവൾക്ക് ജീവിതകാലം മുഴുവൻ ഒരു സ്വകാര്യ വരുമാനം ഉണ്ടായിരുന്നു,
വെബ്‌സ് ഫാബിയൻ സൊസൈറ്റിയുടെ സജീവ അംഗങ്ങളായി. ഫാബിയൻസിന്റെ പിന്തുണയോടെ, ബിയാട്രിസ് വെബ് സോഷ്യലിസത്തെക്കുറിച്ചും ദി ഹിസ്റ്ററി ഓഫ് ട്രേഡ് യൂണിയനിസം (1894), ഇൻഡസ്ട്രിയൽ ഡെമോക്രസി (1897) എന്നിവയുൾപ്പെടെയുള്ള സഹകരണ പ്രസ്ഥാനത്തെക്കുറിച്ചും പുസ്തകങ്ങളും ലഘുലേഖകളും രചിച്ചു. 1895-ൽ, ലണ്ടൻ സ്‌കൂൾ ഓഫ് ഇക്കണോമിക്‌സ് ആൻഡ് പൊളിറ്റിക്കൽ സയൻസ് കണ്ടെത്താൻ, ഡെർബിയിൽ നിന്നുള്ള സോളിസിറ്ററായ ഹെൻറി ഹച്ചിൻസണിൽ നിന്ന് £10,000 എന്ന അപ്രതീക്ഷിത പൈതൃകത്തിന്റെ ഒരു ഭാഗം ഫാബിയൻസ് ഉപയോഗിച്ചു.
ആരോഗ്യപ്രശ്നങ്ങൾക്കായി ഡോ. ആൻഡ്രിയ റബാഗ്ലിയാറ്റിയുമായി കൂടിയാലോചിച്ച ശേഷം, വെബ് 1902-ൽ വെജിറ്റേറിയൻ ആയിത്തീർന്നു, താമസിയാതെ സോഷ്യലിസ്റ്റുകൾക്കായി ഒരു വെജിറ്റേറിയൻ സലൂൺ ആരംഭിച്ചു. 1908-ഓടെ അവർ ദേശീയ ഭക്ഷ്യ പരിഷ്കരണ അസോസിയേഷന്റെ വൈസ് പ്രസിഡന്റായിരുന്നു. വെബ്ബ് ഒരു ലാക്ടോ വെജിറ്റേറിയനായിരുന്നു, അവൾ സ്വയം "മാംസം-മത്സ്യം-മുട്ട-മദ്യം-കാപ്പി-പഞ്ചസാര വിരുദ്ധ" എന്നാണ് സ്വയം വിശേഷിപ്പിച്ചത്.
അവലംബം
Malcolm Muggeridge, Chronicles of Wasted Time, Volume 1, The Green Stick, pp. 206–210, Collins 1972
പുറംകണ്ണികൾ
വർഗ്ഗം:1858-ൽ ജനിച്ചവർ വർഗ്ഗം:1943-ൽ മരിച്ചവർ
ദി ലിറ്റിൽ ഗുഡ് മൗസ്
മാഡം ഡി ഓൾനോയ് എഴുതിയ ഒരു ഫ്രഞ്ച് സാഹിത്യ യക്ഷിക്കഥയാണ് ദി ലിറ്റിൽ ഗുഡ് മൗസ്. ആൻഡ്രൂ ലാങ് ഇത് റെഡ് ഫെയറി ബുക്കിൽ ഉൾപ്പെടുത്തിയിട്ടുണ്ട്.
സംഗ്രഹം
സ്നേഹത്തിലും സന്തോഷത്തിലും ആയിരുന്ന ഒരു രാജാവും രാജ്ഞിയും അവരുടെ രാജ്യം മുഴുവൻ സന്തോഷിപ്പിച്ചു. സമീപത്ത് ഒരു ക്രൂരനായ രാജാവ് താമസിച്ചിരുന്നു. അവരുടെ സന്തോഷം കേട്ട് അവരെ ആക്രമിച്ചു. രാജാവ് അവനോട് യുദ്ധം ചെയ്യാൻ പോയി. പക്ഷേ കൊല്ലപ്പെടുകയും പരാജയപ്പെടുകയും ചെയ്തു. ക്രൂരനായ രാജാവ് മരിച്ച രാജാവിന്റെ രാജ്ഞിയെ പിടികൂടി. അവൾക്ക് ഒരു കുട്ടിയുണ്ടാകുമെന്നതിനാൽ, അവൻ കൊല്ലുമെന്ന് ഭീഷണിപ്പെടുത്തി. പക്ഷേ യഥാർത്ഥത്തിൽ അവളുടെ കുട്ടിയെ മകളാണെങ്കിൽ, തന്റെ മകന് വിവാഹം കഴിക്കാൻ ഉദ്ദേശിച്ചിരുന്നു. അവൻ ഒരു യക്ഷിയുമായി ആലോചിച്ചു അവൾ രാജ്ഞിയെ പ്രോത്സാഹിപ്പിക്കുകയും കുട്ടി സുന്ദരിയും നിപുണതയുമുള്ള മകളായിരിക്കുമെന്ന് ക്രൂരനായ രാജാവിനോട് പറഞ്ഞു. അത് ശരിയല്ലെങ്കിൽ അമ്മയെയും കുഞ്ഞിനെയും കൊല്ലുമെന്ന് രാജാവ് പറഞ്ഞു.
ഒരു രാത്രി രാജ്ഞിയുടെ ടവർ സെല്ലിൽ ഒരു എലി വന്ന് നൃത്തം ചെയ്തു. അവളെ രസിപ്പിച്ചു. ദിവസം മൂന്നു കടല മാത്രമേ കിട്ടിയിരുന്നുള്ളൂവെങ്കിലും അവൾ ഒരെണ്ണം എലിക്ക് നൽകി. അവൾ മേശപ്പുറത്ത് തനിക്കായി പാകം ചെയ്ത ഒരു പാട്രിഡ്ജ് കണ്ടെത്തി. അവൾ ഈ രീതിയിൽ മെച്ചപ്പെട്ട ഭക്ഷണത്തിനായി കടല മാറ്റി. പക്ഷേ അവളുടെ കുഞ്ഞിനെയോർത്ത് പേടിച്ചു. എലി വൈക്കോൽ ഉപയോഗിച്ച് കളിക്കുന്നത് കണ്ടെത്തി തിനെ തുടർന്ന് ജനിച്ചയുടനെ കുഞ്ഞിനെ കിടത്താൻ അവൾ അവയിൽ നിന്ന് ഒരു കൊട്ടയും കയറും നെയ്തു. ഒരു ദിവസം അവൾ അവിടെ ഒരു വൃദ്ധയെ കണ്ടു. താൻ കഴിക്കാൻ ഇഷ്ടപ്പെട്ട എലിയെ എറിഞ്ഞുകൊടുത്താൽ സഹായിക്കാമെന്ന് വൃദ്ധവാഗ്ദാനം ചെയ്തു; രാജ്ഞി വിസമ്മതിച്ചു, സ്ത്രീ പതുങ്ങി നിന്നു. കുഞ്ഞ് ജനിച്ചു. രാജ്ഞി അവൾക്ക് ജോലിയറ്റ് എന്ന് പേരിട്ടു. എലി കുട്ടയിൽ ചാടി, രാജ്ഞി പറഞ്ഞു, താൻ അതിനെ ബലിയർപ്പിച്ചിരുന്നെങ്കിൽ, തന്റെ കുഞ്ഞിനെ രക്ഷിക്കാമായിരുന്നു. എലി ഒരു ഫെയറിയായി മാറി. കുട്ടിയെ പരിപാലിക്കാൻ വാഗ്ദാനം ചെയ്തു. അവൾ കുഞ്ഞിനെ താഴെയിറക്കി, എലിയായി കയറിൽ കയറി. അവളുടെ ശത്രു രാജകുമാരിയെ മോഷ്ടിച്ചതിനാൽ വിഷമത്തിൽ അവൾ തിരികെ കയറി.
ഇതിനിടയിൽ, കുഞ്ഞ് ജനിച്ചുവെന്ന വാർത്തയുമായി ജയിലർ രാജാവിന്റെ അടുത്തെത്തി. രാജാവ് വന്നു. ഒരു യക്ഷി അത് എടുത്തതായി രാജ്ഞി അവനോട് പറഞ്ഞു. അവളെ തൂക്കിക്കൊല്ലാൻ അവൻ അവളെ കാട്ടിലേക്ക് കൊണ്ടുപോയി, പക്ഷേ ഫെയറി അവളെ അദൃശ്യയാക്കി, അവർ രക്ഷപ്പെട്ടു.
പതിനഞ്ച് വർഷങ്ങൾക്ക് ശേഷം, രാജകുമാരൻ ഒരു ടർക്കിയെ വിവാഹം കഴിക്കുമെന്ന് അവർ കേട്ടു. കാണാൻ പോകുമ്പോൾ, വൃത്തികെട്ട രാജകുമാരൻ സുന്ദരിയായ ടർക്കി മേഡുമായി വഴക്കിടുന്നത് അവർ കണ്ടു, അവളുടെ ടർക്കികൾ അവൻ അവൾക്ക് നൽകിയ ആഭരണങ്ങളും വസ്ത്രങ്ങളും ചവിട്ടിമെതിച്ചു. ഫെയറി അവളോട് സംസാരിച്ചു, അവൾ രാജകുമാരിയാണെന്ന് മനസ്സിലാക്കി. അവൾ അവളെ നല്ല വസ്ത്രം ധരിച്ച് രാജ്ഞിയോട് പറയാൻ പോയി. ടർക്കിഹർഡ് തന്റെ മകനെ നിരസിക്കുന്നു എന്ന് കേട്ട രാജാവ് അവളെ വരുത്തി. വസ്ത്രം ധരിച്ചിരിക്കുന്ന അവളെ കണ്ടു അവന്റെ പടയാളികൾ ആശ്ചര്യപ്പെട്ടു, പക്ഷേ അവളെ കൊണ്ടുവന്നു, രാജാവ് അവളോട് തന്റെ മകനെ സ്നേഹിക്കാൻ ഉത്തരവിട്ടു. അവൾ വിസമ്മതിച്ചു, അവർ അവളെ ഒരു ടവറിൽ അടച്ചിടാൻ തീരുമാനിച്ചു.
എലി അവരുടെ കിടപ്പുമുറിയിൽ കയറി അവർ ഉറങ്ങുമ്പോൾ കടിച്ചു. അവർ കണ്ടുമുട്ടിയപ്പോൾ, അവർ രോഷാകുലരായി, പരസ്പരം കൊന്നു. ഫെയറി രാജകുമാരിയെ മോചിപ്പിച്ച് ജനങ്ങളോട് സംസാരിച്ചു. അവളെ തങ്ങളുടെ രാജ്ഞിയായി സ്വീകരിക്കാൻ അവർ സമ്മതിച്ചു. ഫെയറി അവരുടെ രാജാവായി സുന്ദരനായ ഒരു രാജകുമാരനെ കൊണ്ടുവന്നു, അവർ വിവാഹം കഴിച്ചു.
പുറംകണ്ണികൾ
വർഗ്ഗം:നാടോടിക്കഥകൾ
മാത്തുണ്ണി മാത്യൂസ്
ആദ്യകാല ജീവിതം
മാത്യൂസ് ഒരു മലയാളിയും, കേരളക്കാരനുമാണ്. ടൊയോട്ട സണ്ണി എന്നറിയപ്പെടുന്നു. കുവൈറ്റിലെ എ.ഐ സയ്യർ ഗ്രൂപ്പിന്റെ ടോയോട്ട എന്ന കമ്പനിയുയമായി ജോലി ചെയ്തിരുന്നു. അതിന്റെ എം.ഡി ആയി 1989-ൽ വിരമിച്ചു. കുവൈത്തിന്റെ വികസന പാഥകളുടെ സമയങ്ങളിൽ 1956-നാണ് മാത്യൂസ് കപ്പലുകേറി അവിടെയെത്തിയത്. അദ്ദേഹം ഇന്ത്യൻ കുവൈത്ത് സ്ക്കൂളിന്റെ ചെയർമാനും, അവിടത്തെ ഇന്ത്യൻ ആർട്ട്സ് സർക്കിളിന്റെ സ്ഥാപകരിലുമൊരാളാണ്.
ഇന്ത്യൻ എയർലിഫ്റ്റ് ഇവാക്കുവേഷൻ
മാത്തുണ്ണി മാത്യൂസിന്റെ സഹായത്തോടെ ആഗസ്റ്റ് 13-ൽ നിന്ന് 1990 ഒക്ടോബർ 11-ന് യുദ്ധത്തിൽ കുടങ്ങിക്കിടക്കുന്ന എല്ലാ ഇന്ത്യക്കാരേയും, രക്ഷപ്പെടുത്തി. ഇത്തരത്തിലുള്ള കഠിനപ്രയത്നത്തിലൂടെ ലോകത്തിലെ ഏറ്റവും വലിയ ഇവാക്കുവേഷനുള്ള ഗിന്നസ് റെക്കോർഡ്   എയർ ഇന്ത്യ നേടി. 1990-ലെ പേർഷ്യൻ ഗൾഫ്  യുദ്ധത്തോടനുബന്ധിച്ച്, കുവൈത്തിലേയും, ഇറാഖിലേയും, ഇന്ത്യക്കാരെ തിരിച്ച് നാട്ടിലെത്തിക്കേണ്ട സാഹചര്യത്തിലെ ഈ ഓപ്പറേഷൻ നടന്നത്. ചരിത്രത്തിലെ ഏറ്റവും വലിയ ഇവാക്കുവേഷനായി ഇത് കരുതുന്നു. ടൈംസ് ഓഫ് ഇന്ത്യയുടെ റിപ്പോർട്ടനുസരിച്ച്, മലയാളി എന്റ്രപ്രെനറായ മാത്തുണ്ണി മാത്ത്യൂസ്, ഇന്ത്യൻ അംബാസഡറെ ബാഗ്ദാദിൽ പോയി കണ്ട്,ഇന്ത്യൻ പൗരന്മാരെ അമ്മാൻ വഴി ബാഗ്ദാദിലേക്ക്, ഇറാഖിന്റെ ഒത്തുതീർപ്പിൽ ബസ്സിൽ സുരക്ഷിതമായി എത്തിക്കാൻ സഹായിച്ച ഹാർബഹജാൻ സിംഗ് വേദിയുടെ സഹായത്തോടെ  ഇവാക്കുവേഷൻ പൂർത്തിയാക്കിയത്. 2016 ജനുവരി22-ന് ഇതിന്റെ പശ്ചാത്തലത്തിൽ അക്ഷയ് കുമാർ കേന്ദ്ര കഥാപാത്രമായി വന്ന  എയർലിഫ്റ്റ് പുറത്തിറങ്ങി. എങ്കിലും ചില സർക്കാർ ഇവാക്കുവേഷന്റെ സമയത്ത് ഒരു വ്യക്തിയിൽ മാത്രം എല്ലാം കേന്ദ്രീകരിക്കാൻ സമ്മതിച്ചുമിരുന്നില്ല.
വിളപ്പിൽ നിയമസഭാമണ്ഡലം
തിരുവനന്തപുരം ജില്ലയിലെ ഒരു നിയമസഭാമണ്ഡലമായിരുന്നു വിളപ്പിൽ നിയമസഭാമണ്ഡലം.
1957 മുതൽ നിലവിലുണ്ടാഇരുന്നു. ഇപ്പോൾ നിലവിലിൽ ഇല്ല.
അവലംബം
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ വർഗ്ഗം:1977-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾ
ശീമമുള
മ്യാന്മർ, ബംഗാൾ എന്നിവിടങ്ങളിൽ നിന്നു കേരളത്തിൽ എത്തിയ ഒരു മുളയിനമാണ് ശീമമുള. . മഴ കുറവുള്ള സ്ഥലങ്ങളിൽ വളരുന്നു. ഒന്നിച്ച് ഇലപൊഴിക്കും. ഉറപ്പും ബലവും കുറവായതിനാൽ പൾപ്പിന് ഉപയോഗിക്കുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ
തേവലക്കര ദേവി
കേരളത്തിലെ ക്ഷേത്രങ്ങളിൽ വച്ച് പഴക്കംകൊണ്ടും, പ്രൗഡികൊണ്ടും മുൻപന്തിയിലാണ് തേവലക്കര ദേവി ക്ഷേത്രം. കൊല്ലം ജില്ലയുടെ വടക്കുപടിഞ്ഞാറു ഭാഗത്ത് ഓണാട്ടുകര കാർഷികമേഖലയിലാണ് തേവലക്കര.ദേവലോകക്കര എന്നായിരുന്നു പഴയകാല സ്ഥലനാമം. അടുത്തടുത്തായി മൂന്നൂദേവാലയങ്ങൾ സ്ഥിതി ചെയ്തിരുന്നതിനാലാണ് ദൈവലോകക്കര എന്ന പേരൂവന്നത്.വാമൊഴിയിലൂടെ പ്രചരിച്ച് പിന്നീട് തേവലക്കര എന്നായിമാറി. അ‍ഞ്ഞൂറിലതികം പഴക്കമുള്ള ശിലാലിഖിതങ്ങൾ ഈ ക്ഷേത്രത്തിൽ നിന്നു കണ്ടുകിട്ടിയിട്ടുണ്ട്.
പ്രോ കബഡി ലീഗ്
ഇന്ത്യൻ പ്രീമിയർ ലീഗിന്റെ മാതൃകയിലുള്ള കബഡി ലീഗാണ് പ്രോ കബഡി. 2014 ജൂലൈ 26ന് ആദ്യ സീസൺ ആരംഭിച്ചു.
ലീഗ്
8 ടീമുകളാണ് മത്സരിക്കുന്നത്. 8 ഗ്രൗണ്ടുകളിലായി 56 മത്സരങ്ങളും 2 സെമിഫൈനലുകളും 3,4 സ്ഥാനത്തേക്കുള്ള മത്സരവും ഫൈനലുമാണ് ലീഗിലുള്ളത്. നിലവിൽ ചാരു ശർമ മാനേജിങ് ഡയറക്ടറായിട്ടുള്ള മാഷാൽ സ്പോർട്സ് ആണ് ലീഗ് നടത്തുന്നത്.
സംപ്രേഷണം
സ്റ്റാർ സ്പോർട്സ് ടി വിക്കാണ് ലീഗിന്റെ സംപ്രേഷണാവകാശം.
2014 സീസൺ
2014ലെ പ്രോ കബഡി സീസണിൽ അഭിഷേക് ബച്ചന്റെ ജയ്‌പൂർ പിങ്ക് പാന്തേഴ്‌സ് ജേതാക്കളായി. ഫൈനലിൽ യു മുംബ (മുംബൈ) യെ പരാജയപ്പെടുത്തിയാണ് ജയ്‌പൂർ വിജയിച്ചത് (സ്കോർ - 35 - 24).
സ്ഥാനങ്ങൾ
1. ജയ്‌പൂർ പിങ്ക് പാന്തേർസ് 2. യു മുംബ 3. ബംഗളൂരു ബുൾസ് 4. പട്ന പൈറേറ്റ്സ് 5. തെലുഗു ടൈറ്റൻസ് 6. ഡബാങ് ഡൽഹി 7. ബംഗാൾ വാരിയേഴ്സ് 8. പൂനേരി പാൾട്ടൺ
സെമി ഫൈനൽ 1 - ജയ്‌പൂർ പിങ്ക് പാന്തേർസ് (38) പട്ന പൈറേറ്റ്സ് (18) സെമി ഫൈനൽ 2 - യു മുംബ (27) ബംഗളൂരു ബുൾസ് (23)
പുറം കണ്ണികൾ
വർഗ്ഗം:കബഡി മത്സരങ്ങൾ വർഗ്ഗം:പ്രോ കബഡി ലീഗ്
ദി മാൻ ഫ്രം എർത്ത്
2007 ൽ പുറത്തിറങ്ങിയ അമേരിക്കൻ സിനിമയാണ് ദി മാൻ ഫ്രം എർത്ത്. ഈ സിനിമ ഡ്രാമ, ശാസ്ത്രകല്പിത കഥ എന്നീ വിഭാഗങ്ങളിൽ പെടുന്നു. ഇത് എഴുതിയത് ജെറോം ബിക്സ്ബൈയും സംവിധാനം ചെയ്തത് റിച്ചാർഡ് ഷെങ്ക്മാനും ആണ്. ഇന്റർനെറ്റ് അധിഷ്ഠിത പീർ-റ്റു-പീർ നെറ്റ് വർക്കുകളിലൂടെ വിതരണം ചെയ്യപ്പെട്ടതിലൂടെ ഈ സിനിമ വളരെയധികം ജനകീയമാവുകയുണ്ടായി.
പുറംകണ്ണികൾ
വർഗ്ഗം:ഹോളിവുഡ് ചലച്ചിത്രങ്ങൾ
അസ്താദ് ദേബൂ
ഇന്ത്യൻ സമകാലിക നർത്തകനും നൃത്തസംവിധായകനുമായിരുന്നു അസ്താദ് ദേബൂ (13 ജൂലൈ 194710 ഡിസംബർ 2020). ഇന്ത്യയിലെ ആധുനിക നൃത്തത്തിന്റെ തുടക്കക്കാരനായാണ് അദ്ദേഹം കണക്കാക്കപ്പെടുന്നത്. ഔദ്യോഗിക ജീവിതത്തിലൂടെ പിന ബൊഷ്, അലിസൺ ബെക്കർ ചേസ്, പിങ്ക് ഫ്ലോയ്ഡ് എന്നിവരുൾപ്പെടെയുള്ള കലാകാരന്മാരുമായി സഹകരിച്ച് ലോകമെമ്പാടും പ്രകടനം നടത്തി. 70 ലേറെ രാജ്യങ്ങളിൽ ആയിരക്കണക്കിന് വേദികളിൽ അദ്ദേഹം നൃത്തം ചെയ്തു.
1996 ൽ സംഗീത നാടക അക്കാദമി അവാർഡും 2007 ൽ പദ്മശ്രീയും നൽകി.
മുൻകാലജീവിതം
നർത്തകരായ ഇന്ദ്രകുമാർ മൊഹന്തി, പ്രഹ്ലാദ് ദാസ് എന്നിവരുടെ കീഴിൽ കഥക് അഭ്യസിച്ചു. ദേബൂ ചെയ്തിരുന്നു ആറുവയസ്സുവരെ കൊൽക്കത്തയിൽ വളർന്ന അദ്ദേഹത്തിന്റെ കുടുംബം പിന്നീട് ജംഷദ്‌പൂരിലേക്ക് മാറി, അവിടെ പിതാവിന് ടാറ്റാ സ്റ്റീലിൽ ജോലി ചെയ്തു. അദ്ദേഹത്തിന് രണ്ട് സഹോദരിമാരുണ്ടായിരുന്നു, കമലും ഗുൽഷനും.
ബിരുദം പൂർത്തിയാക്കിയതിന് ശേഷം അദ്ദേഹം മാർത്ത ​ഗ്രഹാം സെന്റർ ഫോർ കണ്ടംപററി ഡാൻസിൽ നിന്ന് പാശ്ചാത്യനൃത്തത്തിൽ പ്രാവീണ്യം നേടി. അമേരിക്കയിലെ നൃത്ത പഠനത്തിന് ശേഷം കേരളത്തിലെത്തിയ അസ്താദ് ദേബൂ ഗുരു ഇ.കെ പണിക്കരുടെ കീഴിൽ കഥകളി അഭ്യസിച്ചു.
നൃത്ത രംഗത്ത്
മുംബൈയിൽ (അന്നത്തെ ബോംബെ ) ബിരുദം നേടുന്നതിനിടയിൽ, അമേരിക്കൻ മുറെ ലൂയിസ് ഡാൻസ് കമ്പനിയുടെ സമകാലീന നൃത്തം അദ്ദേഹം കണ്ടു. താമസിയാതെ, ന്യൂയോർക്കിൽ നൃത്തം പഠിച്ചുകൊണ്ടിരുന്ന ആർട്ടിസ്റ്റ് ഉത്തരാ ആശ കൂർലവാല ബോംബെ സന്ദർശിക്കുകയും ന്യൂയോർക്കിലെ മാർത്ത ഗ്രഹാം സെന്റർ ഓഫ് കണ്ടംപററി ഡാൻസിൽ ചേരാൻ സഹായിക്കുകയും ചെയ്തു. 1969 ൽ ബോംബെ തുറമുഖത്ത് നിന്ന് കപ്പൽ കയറിയ ചരക്ക് ബോട്ടിൽ ഡെബൂ ബോംബെയിൽ നിന്ന് പുറപ്പെട്ടു, പിന്നീട് യൂറോപ്പിലൂടെ സഞ്ചരിച്ച് 1974 ൽ ന്യൂയോർക്കിലെത്തി.
അടുത്ത ദശകത്തിൽ അദ്ദേഹം ലണ്ടൻ സ്കൂൾ ഓഫ് കണ്ടംപററി ഡാൻസിൽ ചേർന്നു. അവിടെ മാർത്ത എബ്രഹാമിന്റെ ആധുനിക നൃത്ത സാങ്കേതികത പഠിക്കുകയും തുടർന്ന് ന്യൂയോർക്കിൽ ജോസ് ലിമോന്റെ സാങ്കേതികത പഠിക്കുകയും ചെയ്തു. ജർമ്മനിയിലെ വുപെർട്ടൽ ഡാൻസ് കമ്പനിയിലും പിലോബോളസ് ഡാൻസ് കമ്പനിയിലെ അലിസൺ ബെക്കർ ചേസിലും പിന ബൗഷിനൊപ്പം പരിശീലനം നേടിയ അദ്ദേഹം യൂറോപ്പ്, അമേരിക്ക, ജപ്പാൻ, ഇന്തോനേഷ്യ എന്നിവിടങ്ങളിലൂടെ സഞ്ചരിച്ചു. 1977 ൽ തിരികെ എത്തിയ അദ്ദേഹം ഗുരു ഇ കൃഷ്ണ പണിക്കർക്ക്, കീഴിൽ, തിരുവല്ല യിൽ കഥകളി പഠിച്ചു. ഗുരുവായൂർ ക്ഷേത്രത്തിൽ കഥകളി അവതരിപ്പിച്ചു. ഈ പര്യവേക്ഷണങ്ങളെല്ലാം അദ്ദേഹത്തിന് സവിശേഷമായ ഒരു നൃത്ത ശൈലി സൃഷ്ടിക്കുന്നതിലേക്ക് നയിച്ചു, ഇന്ത്യൻ ക്ലാസിക്കൽ ഡാൻസിന്റെയും വെസ്റ്റേൺ ഗ്രൂപ്പ് ഡാൻസ് ടെക്നിക്കുകളുടെയും സംയോജനം.
സിനിമയിൽ
സിനിമാ രം​ഗത്ത് നൃത്ത സംവിധായകനായും അദ്ദേഹം പ്രവർത്തിച്ചിട്ടുണ്ട്. മണിരത്നം സംവിധാനം രാവൺ, എം.എഫ് ഹുസെെന്റ് മീനാക്ഷി; ദ ടെയ്ൽ ഓഫ് ത്രി സിറ്റീസ് തുടങ്ങിയ സിനിമകൾക്ക് വേണ്ടി നൃത്തസംവിധാനം ചെയ്തി‌‌ട്ടുണ്ട്.
അവലംബം
വർഗ്ഗം:പാഴ്‌സികൾ വർഗ്ഗം:കഥക് നർത്തകർ വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:മുംബൈ സർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:2020-ൽ മരിച്ചവർ വർഗ്ഗം:1947-ൽ ജനിച്ചവർ വർഗ്ഗം:കഥകളി കലാകാരന്മാർ വർഗ്ഗം:നർത്തകർ വർഗ്ഗം:പത്മശ്രീ പുരസ്കാരം ലഭിച്ചവർ
പാപം ചെയ്യാത്തവർ കല്ലെറിയട്ടെ
2020 ൽ പുറത്തിറങ്ങിയ മലയാളഹാസ്യചലച്ചിത്രമായിരുന്നു പാപം ചെയ്യാത്തവർ കല്ലെറിയട്ടെ. സഞ്ജു. എസ്. ഉണ്ണിത്താൻ നിർമ്മിച്ച ഈ ചിത്രം ശംഭു പുരുഷോത്തമൻ തിരക്കഥയെഴുതി സംവിധാനം ചെയ്തു. വിനയ് ഫോർട്ട്, ടിനി ടോം, സൃന്ദ അർഹാൻ, ശാന്തി ബാലചന്ദ്രൻ, അരുൺ കുര്യൻ, ജെയിംസ് ഏലിയാസ്, അലൻസിയർ ലേ ലോപ്പസ്, അനിൽ നെടുമങ്ങാട് എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചത്. പ്രശാന്ത് പിള്ള സംഗീതം നൽകിയ ചിത്രത്തിന് പശ്ചാത്തല സംഗീതമൊരുക്കിയത് ഡോൺ വിൻസെന്റാണ്. വെടിവഴിപാട് എന്ന ചിത്രത്തിനുശേഷം ശംഭു പുരുഷോത്തമന്റെ രണ്ടാമത്തെ ചിത്രമായിരുന്നു ഇത്.
കഥാസംഗ്രഹം
വിവാഹങ്ങൾ സ്വർഗത്തിലാണ് നടക്കുന്നതെന്ന് ക്രിസ്ത്യാനികൾ വിശ്വസിക്കുന്നു. ക്രൈസ്തവ വിവാഹത്തെക്കുറിച്ചും അതിന്റെ യാഥാർത്ഥ്യത്തെക്കുറിച്ചും ഈ ചിത്രം ആക്ഷേപഹാസ്യമായി ചിത്രീകരിക്കുന്നു. യോഹന്നാന്റെ സുവിശേഷം 8: 7-ൽ നിന്നുള്ള യേശുവിന്റെ ഒരു വാക്യമായ ‘നിങ്ങളുടെയിടയിൽ പാപമില്ലാത്തവൻ ആരോ, അവൻ ആദ്യം അവളുടെ നേരെ കല്ലെറിയട്ടെ" എന്നതാണ് സിനിമയുടെ ശീർഷകം.